Despacito dostigao 5 milijardi pregleda na YouTube – BiGportal.ba\nNiko do sada nije uspeo da postigne pet milijardi pregleda na YouTube-u , do sada. Jedan video je uspeo u ovoj nemogućoj misiji i to potpuno neočekivano.\nMalo ko je uspeo da priđe brojki od par milijardi pregleda na streaming servisu YouTube. Najbliži apsolutnom vladaru je eventualno PSY sa Gangnam Style sa tri milijarde, Wiz Khalifa i See You Again ili Ed Sheera i Shape of You sa po 3,4 milijarde pregleda. Ipak to nije ni blizu apsolutnom vladaru Luisu Fonsiju koji sa svojim hitom Despacito pomerio granice mogućeg, piše PC Press, pozivajući se na C Net.\nKako kažu, neočekivani hit nikako da dosadi slušaocima, pa je tako uspeo da prebaci magičnu cifru od 5 milijardi pregleda na YouTubeu! Ako nastavi ovim tempom, video će uskoro prestići broj ljudi na planeti (oko 7,6 milijardi), što bi statistički gledano značilo da je ovaj video videla svaka osoba na Zemlji.\nMožete da mislite o ovoj pesmi o ljubavi i njihanju kukovima šta god želite, ali ona je iz nekog razloga i dalje neverovatni hit. Prosto je neverovatno da je pesma i dalje aktuelna s obzirom da je objavljena čak januara 2017. godine. Ovakve latino tralala pesme retko potraju duže od mesec dana, nakon čega ih zameni druga jednako inovativna latino pesma o ljubavi i njihanju kukovima. Ako će vam biti lakše niste jedini koji ne shvataju kako neko može da sluša ovo, a u isto vreme znate celu pesmu:\nFonsi je na osnovu ovog hita krenuo na svetsku turneju gde su ljudi dolazili samo da bi uživo čuli Despacito, a ovaj trend nije zaobišao ni Beograd gde je svojevremeno održan koncert. Sada vam sigurno ova pesma neće izaći ih uha bar do nekog narednog hita sledećeg januara.


SVEČANOST: Na Mitrovdan Inđija obeležava 102 godine od Prvog svetskog rata - Pazova Inđija | Vesti\nNa Mitrovdan, 8. novembra, Inđija će svečano obeležiti 102 godine od oslobođenja u Prvom svetskom ratu.\nOpština Inđija je u saradnji sa Kulturnim centrom, Turističkom organizacijom opštine Inđija i Udruženjem Kraljevina Srbija pripremila bogat kulturni program koji će započeti već od ponedeljka, 2. novembra.\nNaime, u ponedeljak u 14 časova u maloj sali Kultunog centra zakazano je otvaranje izložbe „Oružje naših pobeda 1914-1918.“ autora Branislava V. Stankovića gde će posetioci moći da pogledaju naoružanje koje je slavna srpska vojska koristila u borbi protiv osvajača. Izložba će trajati sve do 15. novembra.\nIsti autor održaće u subotu, 7. novembra, promociju svoje knjige pod nazivom „Srpska vojska-oružje naših pobeda 1914-1918.“ u Narodnoj biblioteci „Dr Đorđe Natošević“ u Inđiji. Promocija će početi u 18 časova.\nNa sam dan oslobođenja, 8. novembra, u Kulturnom centru biće odigrana monodrama „Milunka“ srpske glumice Vesne Stanković sa početkom u 17 časova.\nPre toga, tačnije u 15 časova, biće otvorena izložba fotografija „Veliki rat u boji“ autora Zorana Bojovića koja će tom prilikom biti postavljena na platou kod spomenika Milunki Savić, a koja će kasnije biti preseljena ispred Kulturnog centra.\nDelegacije Opštine Inđija, Vojske Srbije, Udruženja Kraljevina Srbija, SUBNOR-a i ostalih patriotskih organizacija položiće vence na spomenik srpskoj heroini Milunki Savić i kralju Petru I Karađorđeviću u parku Kraljice Marije.\nInače, Inđija je na Mitrovdan 1918. godine oslobođena ulaskom srpske kraljevske vojske na čijem čelu je bio poručnik Julije Vapa.\n100 godina od kako je slavna četa srpske vojske oslobodila Inđiju\nDa podsetimo, na stogodišnjicu oslobođenja Inđije 2018. godine lokalna samouprava je organizovala veličanstvenu paradu i program u sportskoj dvorani kakav nije viđen nigde u Srbiji.\nUčestvovalo je preko 1300 đaka osnovnih i srednjih škola iz Inđije, pripadnici Vojske Srbije i policije, brojna udruženja, nevladine organizacije i brojni akteri koji su svojim zalaganjem za održavanje manifestacije ostavili neizbrisavi trag u istorije Inđije.


RTS :: PSŽ i zvanično predstavio Vajnalduma kojeg je "ukrao" Barseloni\nFudbal PSŽ i zvanično predstavio Vajnalduma kojeg je "ukrao" Barseloni\nčetvrtak, 10. jun 2021, 15:02 -> 15:29\nPSŽ i zvanično predstavio Vajnalduma kojeg je "ukrao" Barseloni\nDoskorašnji vezista Liverpula Žoržinjo Vajnaldum, novo je pojačanje PSŽ-a, saopštio je francuski klub. Holandski fudbaler je ranije ugovorio uslove sa Barselonom, ali je PSŽ pokvario planove "Blaugrani" i ponudio ugovor koji Vajnaldum nije mogao da odbije.\nNakon pet godina provedenih u Liverpulu, Vajnaldum menja sredinu i prelazi u PSŽ.\nIako se prethodnih dana nagoveštvalo da će Holanđanin pojačati redove Barselone, to se nije dogodilo jer je u poslednjem trenutku PSŽ ušao u trku za 30-godišnjeg vezistu i ponudio mu znatno "teži" ugovor.\nVajnaldum i PSŽ ugovorili su trogodišnju saradnju, a prema navodima medija širom Evrope, godišnja plata holandskog fudbalera iznosi 9,5 miliona evra, što je više nego duplo bolja od onoga što je Barselona imala da ponudi.\nPre Liverpula, sa kojim je osvojio trofeje Premijer lige, Lige šampiona, Uefa Superkupa i Svetskog klupskog prvenstva, Vajnaldum je igrao za Njukasl, PSV, Fejnord.\nKristijano Ronaldo najplaćeniji fudbaler sveta


Juče zvanično bez preminulih od korone - dvoje umrlih u KC Niš nisu ušli u statistiku\nIzvor: JužneVesti.com, 23.Maj.2020, 18:03\nPrema zvaničnim podacima Kriznog štaba, 22. maj bio je prvi dan od početka epidemije virusa korona u Srbiji u kome nijedna osoba nije preminula od posledica ove bolesti. Ipak, pojedini zaposleni iz Kliničkog centra Niš Južnim vestima javljaju da su upravo tog dana dve osobe, koje su se tamo lečile od korone, preminule - žena iz Vranjske Banje i muškarac iz okoline Leskovca. Objašnjenja od nadležnih zašto ovi preminili nisu ušli u statistiku nema, jer se niko ne javlja na telefonske pozive.\nPogledaj vesti o: Prvi maj, Vranje, Leskovac\nIzvor: Luftika.rs, 24.Maj.2020, 09:36\nPrvi dan bez korona žrtava u Srbiji je bio 22.maj. To je bar zvaničan podatak, koji je kao pobedonosan komentarisala i dr. Darija Kisić Tepavčević.. – Dočekali smo dugo očekivani dan bez smrtnog ishoda koji se može dovesti u vezu sa infekcijom koronavirusom. Već dva meseca priželjkujemo dan...


Imamo 1809 gostiju na mreži\nStoni tenis predposlednja liga\nZa vikend je odigrano predposlednje kolo Opštinske stonoteniske lige sa sledećim rezultatima:\n- Lavovi - Stanići i Olići 5:4\n- Palačinkara Žabac - Stanići i Olići 5:4.....\nFudbalski klub Ozren je za vikend odigrao zaostalu utakmicu u poslednjem kolu Pomoravsko-timočke zone i zauzeo 12.mesto na tabeli. Zoran Šuica član Upravnog odbora smatra ovu poziciju na tabeli neuspešnom i da su fudbaleri mogli da osvoje bolje rezultate.\nPočela je overa zdravstvenih knjižica u svim filijalama Republičkog fonda za zdravstveno osiguranje. Overa za zaposlene i članove njihovih porodica markicama zdravstvenog osiguranja vrši se na rok od šest meseci ili kraći rok u koliko je radni odnos zasnovan na kraći rok od šest meseci.\nU petak, 9. decembra sa početkom u 9 časova održaće se XXXVII sednica opštinskog veća. Na sednici će se razmatrati o 29 tačaka dnevnog reda. Neke od tačaka su:\n-Razmatranje i utvrdjivanje predloga Zaključka o usvajanju programa rada javnih preduzeća;\nNajbolji sportisti 2011 godine u Sokobanji\nOTKS organizuje izbor za sportistu 2011 godine u Sokobanji. Počelo je uručenje poziva sportskim kolektivioma, rok za dostavljanje predloga u pisanoj formi sa obrazloženjem je do 22. decembra. Najbolji će se birati u sledećim kategorijama:\nOtvaranje kluba za stare i mlade u Resniku\nU sokobanjskom selu Resnik nakon tri nedelje aktivnog rada otvara se klub za stare i mlade. Radovi se privode kraju tako da se otvaranje očekuje sledeće nedelje. Omladinska organizacija O2 uz pomoć Mesne zajednice Resnik i omladine Resnika su radili na realizaciji ovog projekta\nSportski pregled za prošlu nedelju\nProšlog vikenda na prvenstvu Srbije održanom u Kikindikarate klub Ozren-Sokotop postigao je zapažene rezultate osvojivši 18 medalja.\nSokobanja je dobila 9 prvaka države u katama borbama, 4 vicešampiona i 5 takmičara sa bronzanim medaljama.\nSB "Sokobanja" zbog prestojećih praznika pripremila je specijalne popuste za sve gradjane. Radi se o povoljnostima plaćanja welnes i fitnes programa, slane sobe i ovlašćenog salona lepote prestižne francuske kuće "Mari Kor".\nPožar u blizini Dugog polja\nNa teritoriji opštine Sokobanja u ataru sela Dugo polje u nedelju je izbio požar koji se proširio na 200 hektara šume. Zbog jakog vetra koji je duvao u proteklih nekoliko dana gašenje je bilo otežano, tako da su u pomoć našim vatrogascima pritekli vatrogasci iz Zaječara, Boljevca, Bora, Alekcinca, Niša i Paraćina.


Vaterpolo selekcija Srbije pobijedila je izabrani tim Grčke rezultatom 13:10 i uspjela je da devetu, posljednju medalju na ovim Olimppijskim igrama, učini zlatnom.\nNakon jednog napada Grka srpski golman je odbranio udarac, lopta je potom krenula ka njegovom golu, ali je on brzo reagovao i uspio je da je zaustavi još jednom. U narednom napadu Rašović je postigao gol za 3:1. Ili ipak ne...\nSudije su pregledale situaciju, ustanovile da je lopta ipak završila u golu prije nego što je golman Srbije uspio da je uhvati, te je Grcima priznat pogodak, a Srbiji je isti oduzet. Rezultat je bio 2:2.\nU drugoj dionici ekipa Dejana Savića nije stizala do pogodaka sa podjednakom lakoćom, što se odnosi i na one napade u kojima Srbija imala igrača više.\nNa drugoj strani, Grčka je svoje prilike realizovala, a njeni igrači su uspjevali da pogode i neke podosta teške udarce. U finišu druge četvrtine, kao posljedica ovoga, rezultat je bio 7:7.\nMeđutim, Srbija je na poluvrijeme ipak otišla sa prednošću, jer je Prlainovićev lijep pogodak bilo posljednje što je viđeno u prvih 16 minuta.\nVelika borba viđena je u trećoj četvrtini takođe, Grčka je ponovo stigla do izjednačenja, kao i nekoliko prilika da povede, ali je Branislav Mitrović bio izvrstan na golu Srbije, a gol Prlainovića iznova je vratio prednost Srbiji.\nRezultat u trećoj četvrtini je bio 2:2, ali je ukupna prednost Srbije iznosila 10:9.\nPosljednja dionica je imala sličnu dinamiku, ali sa jednom razlikom – Grčka je izjednačila, ali je Srbija napravila seriju od tri gola bez odgovora suparnika.


Banji Junakovic “Zlatna plaketa” za kvalitet zdravstvenih usluga\nBanja “Junaković” dobila je "Zlatnu plaketu" za kvalitet u pružanju usluga od strane Međunarodnog centra za razvoj i unapređenje turizma i ugostiteljstva "SACEN INTERNATIONAL". Predstavnicima Banje “Junaković” ova priznata nagrada je uručena u Nišu, 18. septembra.\nBanja Junaković je organizator brojnih sportkih i kulturnih manifestacija kao i naučnih seminara i simpozijuma. Nakon letnjih Igara na vodi, prve "Igre bez granica" na kojima će učestvovati Sindikati zaposlenih u zdravstvu i socijalnoj zaštiti Srbije biće održane od sutra do nedelje u Banji “Junaković”.\nNa igrama će učestvovati Raški okrug, Rasinski okrug, Pomoravski okrug, Podunavski okrug i Zapadnobački okrug, a zaposleni će se takmičiti u sedam disciplina: trka u vrećama, viseća kugla, mimoilaženje na gredi, skočko, piramida na platformi i bušenje balona.\nYou are here: PočetnaVESTIBanji Junakovic “Zlatna plaketa” za kvalitet zdravstvenih usluga


Kafa: jedna šoljica je taman - Domino Magazin\nNaslovna Život Zdravi život Kafa: jedna šoljica je taman\nKafa: jedna šoljica je taman\nŠoljica kafe dnevno je veoma dobra za zdravlje, kažu naučnici sa univerziteta u Atini. U istraživanju ljudi koji su doživeli 100 i više godina otkriveno je da kafa efikasno produžava život. Dokazano je da ona poboljšava elastičnost arterija, što je veoma važno za prevenciju srčanih oboljenja.\nUstanovljeno je da su oni koji su kafu konzumirali svakog dana imali krve sudove kao kod mladih ljudi. Voditeljka istraživanja dr. Christina Chrysohoou kaže da je umereno konzumiranje kafe dobro za zdravlje, ali i ističe da nikako ne bi trebalo preterivati.


POLJOPRIVREDNI PROIZVOĐAČI I POTROŠAČI U PRVOM PLANU | SRNA\nPOLJOPRIVREDNI PROIZVOĐAČI I POTROŠAČI U PRVOM PLANU\nSARAJEVO, 10. OKTOBRA /SRNA/ - Ministar poljoprivrede, šumarstva i vodoprivrede Republike Srpske Boris Pašalić izjavio je danas u Sarajevu da poljoprivrednim proizvođačima i potrošačima treba poslati poruku da će biti u prvom planu kada su u pitanju naredni koraci nadležnih institucija.\n"Proizvođači u BiH u svojim stajama imaju veliki broj utovljenih bikova, ali nemaju gdje da ih prodaju, a, sa druge strane, uvoze se velike količine mesa iz zemalja u kojim su se pojavile bolesti kao što je listerija", rekao je Pašalić novinarima nakon sastanka sa ministrom spoljne trgovine i ekonomskih odnosa u Savjetu ministara u tehničkom mandatu Mirkom Šarovićem i ministrom poljoprivrede Federacije BiH Šemsudinom Dedićem.\nNavodeći da je od listerije troje ljudi umrlo u Holandiji, Pašalić je naglasio da bi već od sutra domaće inspekcije na granici BiH trebalo detaljnije da kontrolišu uvoz goveđeg mesa.\nPrema Pašalićevim riječima, mjerama koje će biti preduzete u prvi plan žele se staviti domaći proizvođači, o čemu je danas postignuta saglasnost.\n"Sutra će se naši saradnici sastati i razgovarati o određenim analizama koje je potrebno da uradimo da bismo se odlučili o narednim koracima", najavio je Pašalić.\nMinistar poljoprivrede Srpske naveo je da se u BiH najviše uvozi meso koje nije prve kategorije i čija je cijena 4,7 KM po kilogramu.\n"Drugim riječima, stanovništvo Evrope pojede goveđi but, najkvalitetnije meso, a mi uvozimo prednji čekrk", rekao je Pašalić i dodao da bi mjere koje će se preduzimati trebalo da upute domaće mesoprerađivače na domaće proizvođače u čijim je stajama trenutno nekoliko desetina hiljada utovljenih bikova.\nIstičući da je meso koje se proizvodi u BiH kvalitetno, Pašalić je rekao da se ni cijenom ne razlikuje od uvoznog.\n"Trenutno možemo da zadovoljimo nešto manje od polovine potreba BiH za mesom", rekao je Pašalić i dodao da su procjene da domaći proizvođači mogu da obezbijede oko 5.000 tona otkoštenog mesa, dok se uvozi 15 tona.\nU periodu kada se na domaćem tržištu pojavi višak mesa, naveo je Pašalić, potrebno je preduzeti mjere da se to meso zbrine, a tek potom otvoriti put za uvoz.\n"Posljedice ne treba da trpe ni proizvođači, ni potrošači", kaže ministar poljoprivrede Srpske.


4 Sep 2017 - 07:30 Domaće tržište Link\nSrbija je prva država na Zapadnom Balkanu u kojoj bi u narednih nekoliko godina trebalo da se formira ovakva mreža, pre svega u regionima-okruzima u kojima sada ne postoje ovlašćeni Ford servisi – takvi su, recimo, Braničevski, Borski, Zaječarski, Raški, Vranjski i drugi. U većim mestima u tim delovima države Grand Motors nudi saradnju servisnim radionicama koje se inače bave održavanjem i popravkama Fordovih vozila, ali i renomiranim nezavisnim servisima koji se bave popravkom svih marki vozila, a koji žele da unaprede svoj status i poslovanje.\nU servisima iz mreže Ford Quick Lane vlasnici Fordovih vozila mogu da dobiju sve usluge redovnog i preventivnog održavanja i popravki u vangararantnom roku, dok se vlasnicima vozila koja su u garanciji nudi mogućnost redovnog održavanja originalnim rezervnim delovima, po svim standardima proizvođača.\nPartneri iz mreže Ford Quick Lane se početnim, jednogodišnjim ugovorom obavezuju da sve usluge pružaju striktno se pridražavajući Fordovih standarda, uz obavezu da ugrađuju odnosno koriste samo originalne Ford/Motocraft delove i maziva. Servisno osoblje koje pruža usluge vlasnicima vozila Ford prolazi stručnu obuku u Grand Motorsu, dok je vlasnik radionice u obavezi da objekat prilagodi Ford standardima (brendiranje, opremanje neophodnim alatima), kao i da sa svog lagera ponudi originalne Ford/Motocraft rezervne delove i motorna ulja, kao i dodatnu opremu namenjenu Ford vozilima.\n„Ovo je idealna šansa za vlasnike nezavisnih servisnih radionica koje se bave održavanjem i popravkama Ford vozila da se, uz mala, finansijski vrlo prihvatljiva ulaganja 'na korak' približe statusu ovlašćenog Ford servisa. Istovremeno, uključivanje u mrežu Ford Quick Lane omogućava uglednim nezavisnim servisima da prošire delatnost kroz partnerstvo sa jednim od najpoznatijih svetskih brendova sa tradicijom dugom 120 godina", kaže direktor postprodaje u Grand Motorsu, Vladimir Jovanović.\n„Za početak, očekujemo da nam se jave zainteresovani za učešće u ovom projektu, a to su afirmisane servisne radionice sa pouzdanim referencama", dodaje gospodin Jovanović.


Predsednik skupštinskog Odbora za Kosovo i Metohiju Milovan Drecun smatra da Amerika, izjavom da će prepustiti Beogradu i Prištini da postignu dogovor o KiM ali da dve strane neće imati neograničenu slobodu u delovanju, pokazuje da je nezaobilazan činilac u rešavanju kosovskog problema, bez čije saglasnosti neće biti verifikovano bilo kakvo rešenje.\nStav ambasade SAD vidi i kao upozorenje da moguće rešenje kosovskog pitanja ne sme da se poput "domino efekta" odrazi na druge zemlje u regionu.\n''Najuticajnija zemlja oko kosmetskog problema prihvatila je stav Beograda da mora da se razgovara i postigne rešenje i to je veliki napredak'', zaključuje Drecun.\n''Njihov cilj je potpuna legitimizacija i legalizacija satusa Kosova u međunarodnim odnosima i mislim da tu neće biti velikih promena'', rekao je Proroković.\n''Amerika je među prvima priznala nezavisnost Kosova, a mislim da se pomenuta ograničenja odnose na teritorijalnu kompoziciju Kosova'', rekao je Đukanović.\n''Čitali smo na Tviteru različite Tačijeve poruke, od toga da neće biti promene granica do toga da će biti korekcije granice prema jugu Srbije. Mislim da preko ambasade u Prištini SAD šalju signal da od toga nema ništa'', zaključio je Đukanović.\nEK: Vučić i Tači saglasni – nastavak dijaloga u septembru


Vesti Autor:Jelena Zorić14. nov. 201919:13 > 19:16\nStefanović tvrdi, privatna kompanija GIM nije bila povlašćena u odnosu na državne trgovce – kupovali su manje kvalitetne mine u odnosu na državni Jugoimport SDPR i sa Krušikom su sklapali komisione ugovore, u kojima je zarada pet odsto.\n„Dakle cenu koju postignete, to 95 odsto dajete Krušiku, a pet odsto bude vama. Što veću cenu postignete i što to bolje možete da prodate na tržištu to bolje po vas„, kaže Stefanović.\n„Vi vidite tu jednu jako bitnu nepravilnost, insistiranje na što nižim cenama, znači od Krušika se insistira na što nižim cenama, a interes je na što većoj zaradi, valjda je interes i Krušika i privatnih trgovaca da bude što viša cena, jer bi onda i komisiona provizija bila viša„, ističe Obradović.\n„Pojavljuje se ofšor kompanija, privatne firme je same stvaraju, ili koriste već postojeću, one same sebi prodaju robu, da bi posle same mogle da je prodaju krajnjem kupcu i steknu ekstra profit„, upozorava on.\n„Ja nisam video oca ministra policiije, ali znam da je više puta dolazio u delegaciji kao predstavnik firme GIM“, navodi Obradović.\n„Znate li šta je on, on je obični zaposleni tamo, samo da ljudi razumeju, on nije ni direktor, ni vlasnik, ako je za bilo šta kriv nek ide u zatvor, ali nije ni direktor, ni vlasnik, zaposlen je u firmi“, kazao je tada Vučić.\n„Moj otac nije povezan sa GIM–om ni na koji način, ja vam to decidno kažem, to može lako da se proveri, možete da odete u PIO, instituciju koja izdaje bilo šta o bilo kom radnom odnosu ili komunikaciji sa tom firmom„, poručuje ministar.\n„Moj otac i vlasnik GIM su imali drugu zajedničku firmu, ona se zvala BG Junajted ili Junajted BG, ne znam tačno kako se zove, ali ta firma ni u trenutku kada su oni u njoj bili po 50 odsto, ni sada kada je moj otac samostalno vlasnik te firme, nije imala nikada nikakav posao, niti pravila ikakav posao od osnivanja do danas, ona se danas bavi samo istraživanjem u oblasti proizvodnje naoružanja„, tvrdi Stefanović.\n„Da bi mogli da sklopite kupoprodajni ugovor sa proizvođačem u našoj zemlji, morate, pored trgovine da se bavite i proizvodnjom oružjem„, naveo je uzbunjivač.\nNa pitanje da li je to razlog zašto bi se registrovale za proizvodnju oružjem, jer u tom slučaju ne bi morale da budu u tom baferu od samo pet odsto, nego bi, mogle da kupuju robu, budu vlasnici i prodaju je po ceni koju oni žele, Obradović je kratko odgovorio: „Tako je!“\nAleksandar ObradovićGIMkrušikNebojša Stefanović


Probijeni svi rokovi za početak suđenja Belivukovoj grupi | 013 info\nProbijeni svi rokovi za početak suđenja Belivukovoj grupi\nN1\tPet, 11/02/2022 - 22:00\nIako optužen za najbrutalnija ubistva, Veljko Belivuk se još uvek nije našao pred sudom.\nIstovremeno, Radoje Zvicer, koji je označen kao Belivukov šef, spominje se kao deo kriminalne grupe koja je planirala atentat na srpskog predsednika. Protiv Zvicera se u Srbiji još uvek ne vodi ni jedan postupak, ukazuju novinari.\n"Ono što znamo je da već nekoliko meseci sudija Zorana Trajković, kojoj je poveren ovaj slučaj, na bolovanju. Iako je probila sve rokove da zakaže suđenje, ona to nije učinila. Ono što je mogao predsednik suda da uradi jeste da zakaže taj početak, međutim, ni to se nije dogodilo", kaže Bojana Pavlović, novinarka portala KRIK.\n"Milo Đukanović nigde, ni u jednom našem saopštenju, od strane Ministarstva unutrašnjih poslova, čak ni mom nastupu kao ministru unutrašnjih poslova, nikada nije pomenut, ali on se prepoznao kao šef Zviceru. Izašao je i rekao kako je njegova uloga u atentatu ovakva ili onakva", izjavio je Vulin.\n"Ne vodi se apsolutno nikakav postupak protiv Radoja Zvicera, posebno ne u slučajevima navodnog atentata i pokušaja ubistva predsednika, zavere, organizovanja svega toga. Znači, prema informacijama koje su dostupne javnosti, ne vodi se ni predistražni postupak, ništa se ne vodi vezano sa tim", naglasio je Ivan Milićević.


Radio Tivat | Stigle vakcine protiv sezonskog gripa\n04 окт Stigle vakcine protiv sezonskog gripa\nPosted at 12:00h in Zdravlje\tby\tTamara\nVakcine protiv sezonskog gripa stigle su u tivatski Dom zdravlja i sa zakazivanjem se već može početi, saopštili su.\nVakcinacija se preporučuje svim osobama starijim od šest mjeseci sa hroničnim oboljenjima respiratornog sistema, kardiovaskularnog sistema i bubrega, osobama koje se liječe od metaboličkih poremećaja (kao što je šećerna bolest), licima sa smanjenom funkcijom imunološkog sistema uključujući i lica sa HIV/AIDS-om, kao i osobama koje imaju transplantirane organe i/ili ćelije.\nTakođe, vakcinacija je predviđena i preporučuje se svim starijim od 65 godina, hronično oboljelim osobama koje žive u kolektivnom smještaju, zdravstvenim radnicima i saradnicima, a naročito je bitno da budu vakcinisani zaposleni na odjeljenjima intenzivne njege, neonatalne njege i u stacionarima za hronično oboljela lica.\nPored gore navedenih grupa, Svjetska zdravstvena organizacija preporučuje vakcinaciju trudnica (u saglasnosti sa ginekologom koji vodi trudnoću), kao i djece uzrasta od 6 mjeseci do pet godina.\nVakcinu ne smiju primiti osobe koje su imale teške alergijske reakcije na ranije doze vakcina, odnosno na bilo koji sastojak vakcine.\nU slučaju da osoba koja treba da se vakciniše trenutno ima neku akutnu bolest, sa ili bez visoke tjelesne temperature, vakcinaciju treba odložiti do oporavka.\nVakcinacija protiv gripa je jedina specifična mjera prevencije i najučinkovitija zdravstvena mjera kada se radi o spriječavanju obolijevanja i komplikacija gripa.


F1Srbija | Jako gorak ukus pobede\nJako gorak ukus pobede\nIako su odmah posle trke čelni ljudi Mercedosovog tima pohrlili da se izvinjavaju Hamiltonu zbog napravljene greške, nema te vode kojom će sprati gorčinu.\nSve je počelo incidentom u 63 krugu kada je Ferštapen svojim prednjim levim, udario u zadnji desni točak Grožana i završio u zaštitnoj ogradi. Nakon kruga iza virtuelnog sigurnosnog vozila, izlazi sigurnosno vozilo i kontrola trke otvara pit. Tada se dešava najneshvatljivija odluka Mercedesovog menadžmenta - poziv vodećeg Hamiltona na promenu guma. Nakon izlaska na stazu i očigledno lošeg računanja, Hamilton se vraća iza dvojca Rozberg-Fetel koji je celi trku imao mali dvoboj. Iako na novim super mekim gumam Luis nije uspeo da povrati pozicije.\n"Ja mogu sad samo da slavim, ali morate imati u vidu da mi iz bolida baš i ne znamo šta se događa u garaži i na ostatku staze" izjavio je Rozberg koji je ušao u elitni krug trostrukih uzastopnih pobednika u kneževini, rame uz rame sa Prostom i Senom.\nSa druge strane iznenađujuće smiren ton, iako se i po izgledu, a i po ponašanju video bes, Hamilton je postupio sportski i čestitao vozačima koji su završili trku ispred njega.\n"Gubimo zajedno i pobeđujemo zajedno", rečenica je kojom je Luis i pored loše odluke tima stao uz svoju garažu.\nToto Volf i Niki Lauda su odmah posle trke uputili izvinjenja Hamiltonu i uz priznanje prvog čoveka Mercedesa "Ja sam kriv", pokušao da iskotroliše situaciju. Ceo događaj dobija na težini time što se Rozberg ovom pobedom približio Hamiltonu u borbi za titulu na -10 bodova zaostatka.\nEpilog cele ove zbrke u šampionskom timu možemo očekivati ovih dana, ali će trka za dve nedelje u Kanadi biti mesto da se dokaže i pokaže ko je kakvog kova.


registracija i objavljivanje | Glosarijum\nTag Archives for " registracija i objavljivanje "\nLikvidacija privrednog društvo\nRezime: U okviru likvidacije privrednih društava, odnosno pojma i pokretanja likvidacije privrednog društva, Zakonom o privrednim društvima posebno je uređen pojam likvidacije privrednog društva. Uređujući pojam likvidacije privrednog društva, Zakon o privrednim društvima propisuje da se likvidacija društva može sprovesti kada društvo ima dovoljno sredstava za namirenje svih svojih obaveza.\nLikvidacija privrednog društva može se sprovesti kada privredno društvo ima dovoljno sredstava za namirenje svojih obaveza, dakle likvidacija se može sprovesti nad solventnim privrednim društvom, društvom sposobnim za namirenje svih svojih obaveza. Likvidacijom privredno društvo prestaje da postoji voljom svojih članova, s tim što u postupku likvidacije privrednog društva svi poverioci namiruju svoja potraživanja prema društvu, a ostatak raspodeljuju članovi privrednog društva. Pored likvidacije privrednog društva, kada privredno društvo prestaje voljom svojih članova, važeći Zakon o privrednim društvima predviđa i prinudnu likvidaciju privrednog društva.\nKljučne reči: odluka o likvidaciji, registracija i objavljivanje, ograničenje isplata članovima društva u likvidaciji.\nin\t04 , 2018 , Dr Milovan Milić , Ogledi: Srbija , Privredno pravo\nodluka o likvidaciji ograničenje isplata članovima društva u likvidaciji registracija i objavljivanje


Čubrilović: 9. januar će se i dalje slaviti, uskoro odgovor Narodne skupštine na odluku Ustavnog suda BiH | BL Portal\nČubrilović: 9. januar će se i dalje slaviti, uskoro odgovor Narodne skupštine na odluku Ustavnog suda BiH\n29. Marta 2019. 18:10\nPredsjednik Narodne skupštine Republike Srpske Nedeljko Čubrilović poručio je da će se 9. januar i dalje slaviti u Srpskoj i najavio da će parlament uskoro naći adekvatan odgovor na odluku Ustavnog suda BiH.\nOn je ocijenio da je odluka Ustavnog suda obesmišljava rad ove pravosudne institucije, koja uzima sebi za pravo da ocjenjuje istorijske činjenice kao što je 9. januar.\n– Narodna skupština kada dobije odluku Suda i vidi na šta se ona sve odnosi, naći će adekvatan odgovor i svakako će uputiti odgovor, poštujući odluku Suda, a koji će biti adekvatan – izjavio je Čubrilović novinarima u Doboju.\nOn kaže da u vezi sa današnjom odlukom Ustavnog suda BiH, možda, sve nije onako kao što su u prvi mah prenijeli mediji, jer 9. januar nije nestao datum.\nVišković: Odluka Ustavnog suda politička, nastavićemo da slavimo 9. januar – Dan Republike\nŽeljka Cvijanović pozvala na sastanak lidere stranaka iz Republike Srpske\n6. Avgusta 2020. 19:00


Trag fondacija - O Tragu-u\nTrag je regionalna fondacija koja već dvadeset godina podstiče i podržava aktivno uključivanje građana i građanki u razvoj lokalnih zajednica. Okupljamo ljude koji veruju da male promene mogu da naprave veliku razliku sa željom da budu inicijatori pozitivnih promena u svojim zajednicama. Nudeći im podršku u vidu znanja i sredstava, podstičemo i podržavamo njihovo aktivno uključivanje u poboljšanje života u Srbiji i regionu. Trudimo se da svakodnevno zajedničkim snagama radimo na stvaranju pravednijeg i otvorenijeg društva.\nI tako već 20 godina. Dvadeset godina saradnje i sinergije, poverenja i partnerstva, solidarnosti i tolerancije, otvorenosti i odgovornosti, ideja i inovacija.\nVIRTUS nagrada ustanovljena je 2007. godine, kao prva i najznačajnija nagrada za korporativnu filantropiju u Srbiji. Ponosni smo da je naš rad u oblasti razvoja filantropije dao izuzetne rezultate u prilog čemu govore podaci da su se ljudi širom Srbije pridružili našem naporu da filantropija bude i ostane deo srpske tradicije. Kontinuirano sprovodimo sistematičnu kampanju za oživljavanje filantropskih ideja i stavova u našem društvu sa namerom da davanje za opšte dobro ponovo postane svakodnevni i uobičajeni deo naših života.\nPrijave za konkurs počinju 21. januara i trajaće sve do 19. februara 2019. godine. Više informacija o prijavi i samoj nagradi možete pronaći na sledećem linku: www.tragfondacija.org/virtus18


Knjižni fond Narodne biblioteke "Desanka Maksimović" bogatiji za 1400 novih naslova - Dnevnik Juga\nPočetna / DOGAĐAJI / Knjižni fond Narodne biblioteke „Desanka Maksimović“ bogatiji za 1400 novih naslova\nSvake godine Narodna biblioteka „Desanka Maksimović“ Vlasotince, svoj knjižni fond obogati sa tri do tri i po hiljada novih naslova. Tako je bilo i prethodnog meseca kada su fondu biblioteke dodate 1400 knjige , do kojih je biblioteka došla otkupom ili poklonom.\n„Knjige nabaljamo na više načina: otkupom Ministarstva kulture, sredstvima koja dobijamo u svom godišnjem budžetu, putem poklona koje nam daju prijatelji, pre svega korisnici naših usluga i Vlasotinčani koji žive daleko od zavičaja. U tom pogledu tek prošavši juli mesec je bio posebno interesantan, jer smo u njemu, zahvaljujući dobrim ljudima, poštovaocima knjige, svojem fondu pridodali nešto više od 1400 naslova. Od Ministarstva kulture, putem otkupa nabavili smo 665 knjiga, a Institut za noviju istoriju (nesebičnim posredovanjem Mirjane Vujošević) nam je poklonio 110. Od pojedinaca, kao priložnike ovde ističemo Bojanu Đokić i Mirjanu Nešić (koje su nam darivale više od 500 knjiga), Oliveru Lolu Petković i Mirjanu Njanju Tomičić. Uz njih ističemo još i Vojislava Aleksića i Živojina Pavlovića. Neki od njih su tokom proteklih godina nekoliko puta bili naši darodavci. Ovom se prilikom zahvaljujemo njima, ali i svima onima koji su ovih godina bili uz nas, bogatili naš knjižni fond, činila ga interesantnijim i raznovrsnijim – ističu iz Narodne biblioteke „Desanka Maksimović“ iz Vlasotinca.\nPrethodni Jovan Stanković – umesto kritike mladi treba da daju nova rešenja i novu energiju\nSledeći Vlasotinački atletičari hrabro ušli u borbu sa starijim takmičarima u finalu kupa centralne Srbije


Da li trening može pomoći u otklanjanju celulita? – SPR Team\nDa li trening može pomoći u otklanjanju celulita?\nPribližava se letovanje i mnogim ženama postaje glavni problem kako da se pojave na plaži i javno pokažu svoje telo sa celulitom koji ih muči. Mnoge od Vas već duže vreme aktivno treniraju, ali i dalje ne vidite velike rezultate u cilju koji su zacrtale pred more.\nKoža sa rupicama, neujednačena ili grudvasta koju vidite na Vašem stomaku, butinama, bokovima, raznim delovima leđa i zadnjici, naziva se celulit. On se javlja kada se masne naslage proguraju kroz vezivno tkivo ispod kože, što uzrokuje da Vaša koža poprimi izgled pomorandžine kore.\nIako se celulit ne smatra zdravstvenim stanjem za koje je potrebno lečenje, već kao kozmetičko stanje koje je bezopasno, mnogi tragaju za rešenjem ovog problema iz estetskih razloga.\nAko se već dugo borite sa celulitom, postoji šansa da ste već isprobali različite metode da se rešite celulita, ali bez stručnih tretmana osloboditi se celulita je uzvišen cilj koji mnogi ljudi nikada ne dostignu.\nPostoje tri metode koje Vam mogu pomoći u otklanjanju celulita, a to su: poboljšanje cirkulacije, ishrana, trening snage i kardio.\nMetoda 1: Poboljšanje cirkulacije\nBolju cirkulaciju je moguće postići odgovarajućim fizikalnim terapijama i masažama. Naravno uvek vam u tome može pomoći odgovarajući trening snage i kardio u kome se povećava protok krvi kroz celo telo. Sa druge strane tuširanje sa smenjivanjem tople i hladne vode je još jedan jednostavan način koji na dnevnom nivou može biti od koristi.\nMetoda 2: Ishrana\nCelulit se dobija od premasne, preslane i preslatke hrane. Dakle, kada kuvate sebi obrok ne pripremajte ga u dubokom ulju, ne pržite i ne pohujte hranu i vodite računa o količini soli i šećera koju dodajete. Ako se ipak odlučite da kupite neku hranu iz supermarketa, onda ne kupujte tešku prerađenu industrijsku hranu kao što su čips i slične grickalice, čokolade, čokoladice, keksiće, gazirana i energetska pića.\nMetoda 3: Trening\nDobre vesti su da se odgovarajućim treningom može povoljno uticati na celulit, a razlog tome je smanjenje masnog tkiva i povećanje udela mišićne kompozicije. Kao polaznu tačku zacrtajte cilj da imate kontinuitet u treningu od minimum 3 treninga snage nedeljno, koji će biti fokusirani na velike mišićne grupe (gluteus, zadnja loža, kvadriceps, leđni mišići). U ovakav tip treninga obavezno uvrstite čučnjeve, iskorake, mrtvo dizanje, penjanje na kocku. Progresivno povećavajte opterećenje dodavanjem spoljašnjeg otpora, kako bi vaše telo imalo iznova dodatni stimulans za adaptacijom. Pored treninga snage značajno je uvrstiti u nedeljni plan minimum jedan kardio trening, koji će se bazirati na aerobnom režimu rada od minimum 30 minuta trajanja i većoj kalorijskoj potrošnji (vožnja bicikla, trčanje, plivanje…).\nPojavljivanje celulita nakon završenog treninga\nNemojte da Vas obeshrabri ukoliko nakon završenog treninga primetite da se celulit pogoršao. Ovakvo stanje ume da bude nuspojava dehidracije dermisa (srednji sloj kože) koja se javlja u uslovima napornijeg treninga i veće spoljašnje temperature. Zbog toga nemojte za ovo kriviti Vaš trening, već nedovoljan unos tečnosti, i zbog toga konzumirajte tečnost pre, tokom i posle fizičke aktivnosti kako biste vašu kožu i telo održali hidriranim.\nNa osnovu konsultovanja stručnjaka iz SPR Tima koji poseduju znanje iz različitih oblasti: fizioterapije, ishrane i treninga smatramo da je najbolje rešenje kombinacija svih navedenih metoda gore, ali sa druge strane nažalost postoje i njihove granice uspešnosti. Zbog toga moramo napomenuti da i genetski faktor ima značajnu ulogu, jer kvalitet vezivnog tkiva i kože se ne može menjati u velikoj meri. Na Vama je da date sve od sebe i koliko god je moguće pokušate da iskoristite Vaš pun potencijal primenjujući navedene metode.


Foto: SOHAIL SHAHZAD / EPA;\n"Novac je nebitan. Oni plaćaju svaku cenu zato što su očajni", rekao je jedan visoki zvaničnik nemačke vladajuće Demohrišćanske unije za Rojters.Izvor iz nemačke vlade potvrdio je da Amerikanci trče noseći veliki novac.\nOd izbijanja pandemije, vlade širom sveta očajnički pokušavaju da povećaju zalihe maski za medicinare i opštu populaciju. Sada kada je broj obolelih u svetu prešao milion, a epidemija buknula u SAD, nadmetanje za dragocene zalihe se još više intenziviralo.\nPorudžbina od 200.000 maski za Nemačku koju je uradila multinacionalna kompanija 3M sa sedištem u SAD i proizvodnjom u Kini "konfiskovana" je u Bangkoku, rekao je ministar unutrašnjih poslova u Berlinu Andreas Gajzel, okarakterisavši slučaj kao "čin savremenog piratstva".\n"Čak i u doba globalnih kriza ne treba koristiti metode Divljeg zapada", rekao je on.\nI premijer Bavarske Markus Zeder opisao je tržište medicinske opreme kao "Divlji zapad".\nTakođe, ministar zdravlja Brazila Luiz Enrike Mandeta rekao je ove nedelje da je Peking odustao od brazilske porudžbine opreme kada su SAD poslale više od 20 kargo aviona u Kinu da kupe iste proizvode. Na sličnu situaciju naišli su i lideri regiona u Francuskoj.\n"Na aerodromskoj pisti, Amerikanci izvade svoj keš i plate tri do četiri puta više od onoga što smo mi ponudili", rekao je Rotner za francuski RTL u sredu.\n"Našli smo robu pre nekoliko dana, ali nismo uspeli da je kupimo jer su nas drugi nadmašili. Bili su spremni da plate tri puta više od tržišne cene", rekla je ona za radio Fransinfo.


Nema mogućnosti za plasman - PKS-RPK Novi Sad\n– Kao i druge banke, takvu poslovnu odluku smo doneli zbog nemogućnosti da plasiramo švajcarce, ali i nemogućnosti da na svoju štednju u švajcarcima u inostranstvu ostvarimo pozitivnu kamatu – navode u Komercijalnoj banci.\n– Na takvu odluku bili smo prinuđeni kako bismo zaštitili poslovanje. S jedne strane, banke u Srbiji danas nemaju šta da rade sa švajcarcima jer više ne odobravaju kredite u toj valuti. S druge strane, ukoliko ovu valutu želimo da oročimo u inostranstvu, umesto profita, sada imamo gubitke. Banke u inostranstvu, naime, danas na oročene švajcarce zaračunavaju negativnu kamatu. Ukoliko, recimo, oročimo 10.000 švajcaraca, za samo mesec dana gubimo 78 evra – kažu u jednoj banci za „Blic“.\n– Banke odlučuju da li će primati pojedine valute i da li će preduzimati mere u cilju smanjenja depozita u nekoj od valuta, a imajući u vidu da se na štednju u švajcarcima primenjuje negativna kamata, i to u značajnijem procentu nego na depozite u evrima – navode u NBS za „Blic“.\n– Švajcarska je prošle godine potrošila preko 23 milijarde švajcaraca da bi odbranila kurs, ali domaću valutu ipak nije mogla da obuzda. Banke su tako došle u situaciju da ne znaju šta da očekuju na duži rok – ocenio je Uzelac za „Blic“.


Politika o zaštiti ličnihih podataka Izjava o privatnosti\nVaži od 10. maja 2013; poslednji put ažurirano 8. septembra 2015.\nKompanija Froneri Adriatic d.o.o. (u daljem tekstu „Froneri“) posebno vodi računa o čuvanju vaše privatnosti i vašeg poverenja u kompaniju Froneri u pogledu ličnih podataka. Prilikom interakcije sa nama, može da se desi da nam dajete lične podatke uz pomoć kojih možete da budete identifikovani kao pojedinac (npr. ime, imejl adresa, fizička adresa, telefonski broj). Ove informacije se nazivaju „lični podaci“.\nOva izjava („Izjava o privatnosti“) definiše:\n1. Obim i prihvatanje\n2. Lični podaci koje prikupi Froneri\n3. Lični podaci dece\n4. Zašto Froneri prikuplja lične podatke i kako ih koristi\n5. Deljenje ličnih podataka od strane kompanije Froneri\n7. Bezbednost podataka i zadržavanje\n8. Kako nas možete kontaktirati\nObim i prihvatanje ovog Obaveštenja o poštovanju privatnosti podataka\nOvo Obaveštenje o poštovanju privatnosti podataka primenjuje se na lične podatke koje prikupljamo o vama sa ciljem obezbeđivanja proizvoda i usluga koje nudimo.\nKorišćenjem Froneri Sajtova (kako je definisano u daljem tekstu) ili ostavljanjem vaših ličnih podataka, prihvatate prakse opisane u ovom Obaveštenju o poštovanju privatnosti podataka. Ukoliko niste saglasni sa ovim Obaveštenjem o poštovanju privatnosti podataka, molimo vas da ne koristite Froneri Sajtove (kako je definisano u daljem tekstu) i da nam ne ostavljate svoje lične podatke.\nFroneri zadržava pravo da u bilo kom trenutku izmeni ovo Obaveštenje o poštovanju privatnosti podataka. Molimo vas da redovno proveravate ovo Obaveštenje o poštovanju privatnosti podataka, kako biste bili informisani o svim promenama i načinima na koje se vaši lični podaci mogu upotrebljavati.\nPodaci koje prikupi Froneri\nFroneri može prikupljati lične podatke o vama iz različitih izvora, uključujući i putem:\n- Onlajn i elektronske interakcije sa nama, što obuhvata interakciju putemFroneri sajta, mobilne aplikacije, SMS programa ili Froneri brendiranih stranica ili aplikacija na društvenim mrežama trećih lica (npr. Facebook) (Froneri Sajtovi);\n- Oflajn interakcije sa nama, uključujući i direktne marketinške kampanje, formulare za prijavu u papirnom obliku, prijave za konkurse i kontakteputem Froneri kol centara za korisničke usluge; i\n- Vaše interakcije sa internet ciljanim sadržajem (kao što su reklame) koji vam Froneri, odnosno servis provajderi u naše ime omogućavaju preko internet stranica ili aplikacija trećih lica.\n2.1 Podaci koje nam direktno dostavite\nU ove podatke spadaju podaci koje nam dostavljate uz saglasnost, za određenu svrhu, uključujući:\n• Lične kontakt podatke, uključujući bilo koji podatak putem kog vas Nestlé može lično kontaktirati (npr. ime, kućna adresa ili adresa za slanje (elektronske) pošte, i broj telefona);\n• Demografske informacije, uključujući datum rođenja, starost, pol, lokaciju (npr. poštanski broj, grad, država i geolokacija), omiljene proizvode, hobije, interesovanja i informacije o domaćinstvu ili životnom stilu;\n• Informacije o plaćanju, uključujući i kupovine (npr. broj kreditne kartice, datum isteka, adresa za slanje računa);\n• Informacije o prijavljivanju naloga, uključujući bilo koju informaciju koja vam je potrebna za otvaranje korisničkog naloga kod kompanije Froneri (npr. login ID/imejl, korisničko ime, lozinka i sigurnosno pitanje/odgovor);\n• Povratne informacije potrošača, uključujući i podatke koje delite sa Froneri o vašem iskustvu sa korišćenjem Froneri proizvoda i usluga (npr. vaše komentare i sugestije, iskustva i druge povratne informacije u vezi sa Froneri proizvodima); i\n• Sadržaj koji generiše potrošač, uključujući bilo koji sadržaj (npr. fotografije, video zapise i lične priče) koje kreirate, a zatim ih delite sa Froneri (i eventualno ostalima) učitavanjem na Froneri Sajt.\n2.2 Podaci koje prikupljamo kada koristite Froneri Sajtove\nKoristimo kolačiće i druge tehnologije praćenja, kojima se prikupljaju određene vrste informacija prilikom interakcije sa Froneri Sajtovima. Molimo pročitajte naše Obaveštenje o kolačićima za više informacija o ovim tehnologijama i vašim pravima u vezi sa njima.\n2.3 Podaci koje prikupljamo iz ostalih izvora\nMožemo prikupljati informacije o vama iz drugih legitimnih izvora u cilju pružanja naših proizvoda i usluga. Takvi izvori uključuju alate za prikupljanje podataka trećih lica, Froneri promotivne partnere, javne izvore i sajtove društvenih mreža trećih lica. Takve informacije mogu uključivati:\n• lične kontakt podatke; i\n• bilo koji lični podatak koji je deo vašeg profila na društvenoj mreži trećih lica (npr. Facebook) za koji dajete dozvolu da ta društvena mreža trećeg lica deli sa nama (npr. ime, imejl, pol, rođendan, grad, profilna slika, korisnički ID, spisak prijatelja). Možete saznati više o podacima koje možemo prikupiti o vama tako što ćete posetiti internet stranicu date društvene mreže trećeg lica.\nIsto tako, možemo prikupiti lične podatke o pojedincima i putem kupovine drugih kompanija.\nFroneri ne zahteva i ne prikuplja lične podatke o deci mlađoj od 18 godina sa namerom. Ukoliko kompanija Froneri sazna da je nehotično prikupila podatke o deci mlađoj od 18 godina, ukloniće lične podatke o datom detetu iz svoje evidencije čim to bude razumno moguće. Ipak, Froneri može prikupiti lične podatke o deci mlađoj od 18 godina od roditelja ili staratelja direktno, i samim tim, uz njihovu eksplicitnu saglasnost.\nZašto Froneri prikuplja lične podatke i kako ih koristi\nFroneri prikuplja i koristi lične podatke samo po potrebi i u svrhe za koje su pribavljeni. Nestlé može koristiti vaše lične podatke za pojedine, ili sve, ispod navedene svrhe:\n• Porudžbine– za obradu i slanje vaših porudžbina, i za obaveštavanje o statusu vaših porudžbina. Molimo da imate na umu da postoji mnogo sajtova za e-trgovinu koji prodaju Nestlé proizvode, a koje ne kontroliše i kojima na upravlja kompanija Froneri. Savetujemo vam da pročitate njihove politike, uključujući i one koje se tiču poštovanja privatnosti podataka, pre kupovine preko takvih sajtova.\n• Održavanje naloga – za kreiranje i održavanje vaših naloga kod nas, uključujući administriranje programa za lojalnost ili nagrađivanje potrošača koji su povezani sa vašim nalogom.\n• Korisnička podrška – radi obezbeđivanja korisničke podrške, uključujući odgovaranje na vaše upite, žalbe i, uopšteno, povratne informacije u vezi sa našim proizvodima. Korisnička podrška se pruža putem različitih vidova komunikacije, što uključuje imejl, pisma, telefonske pozive i onlajn četove.\n• Angažovanje korisnika - kako biste se aktivnije uključili u naše proizvode i usluge. Ovo može uključiti upotrebu ili objavljivanje sadržaja koje generiše potrošač.\n• Personalizacija - Froneri može kombinovati lične podatke o vama koje smo prikupili iz jednog izvora (npr. internet stranica) sa podacima koje prikupimo iz drugog izvora (npr. neki oflajn događaj). To obezbeđuje kompaniji Froneri kompletniju sliku o vama kao potrošaču, što zauzvrat, omogućava kompaniji Froneri da vas bolje usluži, kao i veću personalizaciju, što obuhvata i sledeće:\nInternet stranice – kao biste poboljšali i personalizovali svoje iskustvo na internet stranicama, korišćenjem podataka kao što su informacije o prijavljivanju naloga, tehničke informacije o računaru i/ili informacije o ranijem korišćenju internet stranice;\nProizvodi – radi unapređenja Froneri proizvoda, iskrojite ih prema svojim potrebama i osmislite ideje nove za proizvode. Ovo uključuje upotrebu demografskih informacija, informacija o profilisanju potrošača i povratnih informacija potrošača; i\nOglašavanje zasnovano na interesovanjima – kako bismo vam prikazali reklame na osnovu vaših interesovanja. Jedan od načina na koje Froneri ovo postiže jeste uparivanje aktivnosti ili informacija prikupljenih na Froneri Sajtovima sa podacima koje smo o vama prikupili na sajtovima trećih lica (tzv. uparivanje podataka/data-matching). Ova vrsta oglašavanja je poznata i kao „onlajn bihevioralno oglašavanje“ ili „ciljano oglašavanje“. Ovakva personalizacija se obično vrši putem kolačića ili sličnih tehnologija. Molimo pročitajte Obaveštenje o kolačićima za više informacija.\n• Marketinška komunikacija – radi omogućavanja marketinške komunikacije, ukoliko ste odabrali primanje takvih komunikacija (uključujući informacije o kompaniji Froneri, proizvodima i uslugama, konkursima i promocijama). Može se slati putem sredstava elektronske komunikacije (npr. SMS, imejl i onlajn oglašavanje) i putem pošte.\nUkoliko odaberete primanje SMS poruka, primenjivaće se politika za primanje SMS poruka vašeg mobilnog operatera, što može biti uz nadoknadu.\n• Socijalne funkcije – kako bismo vam ponudili niz društvenih funkcija, uključujući:\n- Internet zajednica na Nestlé Sajtu\nKada posetite Froneri Sajt putem funkcije zajednice, i učitate ili podelite recepte, slike, video zapise, dela ili ostali sadržaj, Froneri može koristiti i prikazati lične podatke koje delite na takvim sajtovima.\n- Virtuelne funkcije sajta\nFroneri može koristiti vaše lične podatke kako bismo vam ponudili virtuelne funkcije sajta, kao što je „tell-a-friend“ (reci prijatelju) program, gde možete deliti određene vesti, informacije o proizvodima, promocije ili drugi sadržaj sa porodicom i prijateljima.\nOvo obično zahteva prikupljanje i korišćenje ličnih kontakt informacija (npr. imena i imejl adrese) tako da se izabrana jednokratna poruka/sadržaj može dostaviti primaocima. Ukoliko odaberete da date kompaniji Froneri imejl adrese trećih lica (npr. prijatelja), pretpostavlja se da je dobijena prethodna izričitu saglasnost tog lica i da Froneri ne preuzima nikakvu odgovornost.\n- Društvene mreže trećih lica\nFroneri može koristiti vaše lične podatke iz interakcija sa funkcijama društvenih mreža trećih lica, kao što je „Facebook Connect“ ili „Facebook Like“. Ove funkcije se mogu uključiti na Froneri Sajt uključujući i za svrhe kao što su pokretanje konkursa i omogućavanje deljenja sadržaja sa prijateljima.\nUkoliko koristite takve funkcije, Froneri može biti u mogućnosti da pribavi određene lične podatke o vama iz informacija putem aktivnosti na društvenim mrežama. Možete saznati više o tome kako ove funkcije funkcionišu, kao i podatke o profilu koje Froneri može prikupiti o vama, tako što ćete posetiti internet stranicu date društvene mreže trećih lica.\n- Ostale specifične svrhe\nMožemo koristiti vaše lične podatke za druge specifične poslovne svrhe, koje obuhvataju održavanje svakodnevnog rada i bezbednosti Froneri Sajtova, sprovođenje demografskih studija ili revizija, i kontaktiranje radi istraživanja potrošača.\nDeljenje ličnih podataka od strane Nestlé\nFroneri ne deli vaše lične podatke ni sa jednim trećim licem koje namerava da ih koristi u svrhe direktnog marketinga, osim ukoliko niste dali konkretnu saglasnost u vezi sa tim.\nFroneri može da podeli vaše lične podatke sa trećim licima u druge svrhe, ali isključivo u sledećim okolnostima:\nFroneri može dostaviti vaše lične podatke svojim podružnicama ili povezanim kompanijama u zakonite poslovne svrhe.\n5.2 Pružaoci usluga\nFroneri može da angažuje pružaoce usluga, zastupnike ili ugovarače radi pružanja usluga u naše ime, uključujući administraciju Froneri Sajtova i servisa koji su vam dostupni. Ova treća lica mogu imati pristup, ili na drugi način obraditi vaše lične podatke tokom pružanja ovih usluga.\nNestlé zahteva od takvih trećih lica, koja mogu imati sedište vam zemlje iz koje ste pristupili Froneri Sajtu ili servisu, da se pridržavaju svih važećih zakona o zaštiti podataka i bezbednosnih zahteva u vezi sa vašim ličnim podacima, obično putem pisanog sporazuma.\n5.3 Partneri i zajedničke promocije\nFroneri može sprovesti zajednički ili ko-sponzorisani program ili promociju sa drugom kompanijom i, kao deo vašeg učešća u aktivnostima, može prikupljati i koristiti vaše lične podatke.\nVaši lični podaci će se deliti sa drugom kompanijom samo ukoliko ste odabrali da primate informacije direktno od te kompanije. Froneri vas ohrabruje da pročitate obaveštenje o poštovanju privatnosti podataka takve kompanije pre nego što podelite svoje lične podatke. Ako ne želite da vaši lični podaci budu prikupljeni ili da se dele sa kompanijom koja nije Froneri, uvek možete odabrati da ne učestvujete u takvoj aktivnosti. Ukoliko se odlučite za komunikacije od neke takve kompanije, imajte na umu da uvek imate pravo da odustanete, i u tom slučaju bi trebalo da direktno kontaktirate datu kompaniju kako biste to učinili.\n5.4 Zakonski zahtevi i transfer poslovanja\nFroneri može otkriti vaše lične podatke ukoliko to bude zakonom zahtevano ili ako, po dobronamernoj proceni kompanije Froneri, takvo pravno obelodanjivanje bude opravdano neophodno radi poštovanja pravnih postupaka ili odgovora na bilo kakve tužbe.\nU slučaju potpunog ili delimičnog spajanja ili kupovine cele ili dela kompanije Froneri od strane druge kompanije, sticalac će imati pristup informacijama koje održava dato Froneri poslovanje, što može obuhvatiti i lične podatke.\n6.1 Pravo na otkazivanje marketinške komunikacije\nImate pravo da otkažete primanje marketinške komunikacije o kompaniji Froneri i to na sledeći način:\n(a) kako je opisano u uputstvima za otkazivanje u relevantnoj marketinškoj komunikaciji;\n(b) ako imate nalog kod kompanije Froneri, možda možete da promenite željene opcije u vezi sa prijavljivanjem/otkazivanjem u okviru relevantnog dela za izmene unutar naloga; ili\n(c) tako što kontaktirate sa nama .\nImajte na umu da čak i ako otkažete primanje marketinške komunikacije postoji mogućnost da ćete nastaviti da dobijate administrativnu komunikaciju od kompanije Froneri, kao što su potvrde porudžbina i obaveštenja o aktivnostima u okviru naloga (npr. potvrde o nalogu i izmene lozinke).\n6.2 Pristup i ispravke\nImate pravo da zahtevate pristup svojim ličnim podacima, u skladu sa odredbama člana 12 zakona 2472/1997. Možete da nam pošaljete pismeni zahtev za pristup na sledeću adresu:\nFroneri ® Adriatic d.o.o., Služba za kupce, Banovački put bb, 22300 Stara Pazova, Srbija\nTakođe imate pravo da zahtevate da kompanija Froneri koriguje bilo kakve nepravilnosti u pogledu vaših ličnih podataka. Ako imate nalog kod kompanije Froneri za Froneri Sajt, ovo obično možete da uradite putem odgovarajućih rubrika „vaš nalog“ ili „vaš profil“ na Froneri Sajtu (ako je dostupno). U suprotnom, možete da nam pošaljete zahtev, kao što je gore opisano, za izmenu/ispravku/brisanje podataka, u skladu sa odredbama člana 13 zakona 2472/1997.\nBezbednost i zadržavanje podataka\n7.1 Bezbednost podataka\nKako bi vaši lični podaci bili sigurni, Froneri je implementirao niz bezbednosnih mera, uključujući:\n• Bezbedno operativno okruženje – Froneri čuva vaše podatke u bezbednom operativnom okruženju, a oni su dostupni samo zaposlenima, predstavnicima i izvođačima kompanije Froneri po potrebi. Froneri se takođe pridržava opšte prihvaćenih industrijskih standarda u ovom pogledu.\n• Šifriranje za informacije o plaćanju – Froneri koristi industrijski standardno šifrovanje za zaštitu osetljivih finansijskih informacija, kao što su informacije o kreditnoj kartici poslate putem interneta (npr. kada vršite plaćanja unutar internet prodavnica kompanije Froneri ).\n• Prethodna potvrda identiteta za pristup nalogu – Froneri od svojih registrovanih kupaca zahteva potvrdu identiteta (npr. korisničko ime i lozinka za ulazak u nalog) da bi mogli da pristupe i menjaju nalog. Na ovaj način se sprečava neovlašćen pristup.\nImajte na umu da se ove zaštitne mere ne odnose na lične podatke koje odlučite da delite u javnom prostoru kao što su sajtovi namenjeni zajednicama.\nKompanija Froneri zadržava vaše lične podatke onoliko dugo koliko je neophodno za navedene potrebe, uzimajući u obzir i našu potrebu da odgovaramo na upite ili rešavamo probleme, pružamo poboljšane i nove usluge, ali i poštujemo zakonske kriterijume prema važećim zakonima.\nTo znači da postoji mogućnost da ćemo zadržati vaše lične podatke u razumnom roku nakon vaše poslednje interakcije sa nama. Kada lični podaci koje sakupljamo više nisu potrebni, uništavamo ih ili brišemo na siguran način.\nKompanija Froneri deluje kao „kontrolor podataka“ za lične podatke koje obrađuje u okvirima ove Izjave o privatnosti. Ako imate bilo kakvo pitanje ili komentar u vezi sa ovom Izjavom o privatnosti ili praksama kompanije Froneri koje se tiču prikupljanja ličnih podataka, slobodno nam se obratite na adresu:Froneri ® Adriatic d.o.o., Služba za kupce, Banovački put bb, 22300 Stara Pazova, Srbija


Nove mere za kreditiranje | Kamatica\nNove mere za kreditiranje\nNovosti iz banaka izvor: Narodna banka Srbije\nNa osnovu činjenice da kreditna aktivnost banaka uovoj godini beleži izuzetno visok rast, Narodna banka Srbije donela mere koje treba da doprinesu smanjenju tempa rasta spoljnotrgovinskog deficita i otklanjanju rizika za stabilnost finansijskog sistema koje u budućnosti može doneti takva kreditna ekspanzija. Samo u prvih šest ovogodišnjih meseci porast kredita iznosio je oko 116 milijardi dinara, što je više od rasta ostvarenog u celoj prošloj godini, koji je iznosio 107 milijardi dinara. Pri tom je rast prikupljenih depozita znatno manji od rasta kredita.\nUz tu neravnotežu, Narodnu banku posebno zabrinjava rapidni rast kredita stanovništvu, a pre svega gotovinskih kredita, koji su gotovo u svemu izgubili karakter kratkoročnih pozajmica i postali sredstvo za zaduživanje građana na duge rokove i u velikim iznosima, i to po visokim kamatama. Na kraju juna 2007, sa iznosom od 95 milijardi dinara, ovi krediti su učestvovali sa jednom trećinom u svim kreditima odobrenim stanovništvu. Čak 92 odsto gotovinskih kredita su, u stvari, dugoročni zajmovi, od čega su skoro svi, ili preciznije 97 odsto, odobreni sa valutnom klauzulom. To znači da je 600.000 građana, ili svaki treći zaposleni u Srbiji – koliko ih je inače zaduženo ovim kreditima – istovremeno izloženo i valutnom riziku u pogledu mogućnosti njihove otplate u budućnosti, imajući u vidu da većina njih ima isključivo dinarska primanja.\nKada se uzmu u obzir kartice, potrošački krediti i minusi po tekućim računima, koji sa 23 odsto učestvuju u kreditima stanovništvu, ukupna zaduženost građana je mnogo veća, a njihova sposobnost da na duže staze servisiraju svoje dužničke obaveze se zabrinjavajuće smanjuje. Učešće stambenih kredita, na koje se nove mere Narodne banke Srbije ne odnose, u ukupnim kreditima odobrenim stanovništvu dostiglo je 25 odsto.\nTakva kreditna aktivnost banaka dominantno usmerena prema stanovništvu – u prvom polugodištu krediti privredi povećani su za 19 odsto, a stanovništvu za 28 odsto – doprinosi i povećanju spoljnotrgovinskog deficita kroz uvećanu tražnju uvozne robe i Narodna banka smatra da je njena dužnost da preuzme svoj deo odgovornosti i doprinese rešavanju ovog sve ozbiljnijeg makroekonomskog problema.\nDonoseći nove mere, Narodna banka Srbije se nije odlučila za administrativno limitiranje mesečnog rasta bankarskih plasmana stanovništvu, što su inače u sličnoj situaciji činile neke druge zemlje u tranziciji, već pre svega za to da svojom regulativom utiče na banke da same bolje upravljaju rizicima u poslovanju.\nTako će do kraja ove godine banke bruto plasmane odobrene stanovništvu morati da usklade sa osnovnim kapitalom tako da njihovo stanje bude manje ili jednako 150 odsto vrednosti njihovog osnovnog kapitala. Pošto je do sada to bilo 200 odsto, očekuje se da će ova predostrožna mera doprineti da ne dođe do još većeg rasta ovih kredita, kao i da će motivisati banke da povećavaju svoju kapitalnu bazu.\nMera koja je danas objavljena u „Službenom glasniku RS“, a stupa na snagu 27. avgusta, propisuje bankama da ubuduće nenamenske gotovinske kredite mogu odobravati sa maksimalnim rokom dospeća do dve godine. Na taj način onemogućiće se dosadašnja loša bankarska praksa da se smanjivanjem rata, kroz duge rokove otplate ovih kredita, zaobilazi limit po kome kreditno zaduženje ne može preći 30 odsto primanja dužnika. Takođe, očekuje se da će ova mera doprineti legalizaciji novčanih tokova i smanjiti trošenje kreditnog keša na robu koja se prodaje bez računa i plaćanja poreza.\nNavedene mere neće uticati na nivo kamatnih stopa, samo na rok i visinu kredita kojima se građani mogu zaduživati.\nIstovremeno, Narodna banka Srbije je obavestila banke o predstojećim supervizorskim merama, usmerenim na unapređenje adekvatnosti procene kreditnog rizika dužnika. Banke će ubuduće morati da kao rizičnije klasifikuju plasmane koje su odobrile stanovništvu sa valutnom klauzulom u slučaju da njihovi dužnici nemaju redovne devizne prilive iz kojih će te kredite moći i da vraćaju. Ove mere će biti donete do kraja godine, a primena će početi sredinom 2008.\nTakođe, istom dinamikom će biti smanjen limit, sa 30 na 20 odsto, za valutnu neusklađenost imovine i obaveza banke, što treba da doprinese smanjenju deviznog rizika banaka.\nUkoliko, pak, ove mere ne budu dale očekivane rezultate, odnosno dođe do prelivanja gotovinskih kredita na druge vrste kredita, s ciljem njihovog izbegavanja, na snagu će odmah stupiti i mere koje bi oročile, na određeni broj godina, dospeće za sve kredite stanovništvu, osim stambenih, i eventualno dodatno skratile rok gotovinskih kredita. Još jedna od mogućih mera, sa dužim rokom za usklađivanje, koja će imati efekte na stimulisanje dinarske, posebno oročene štednje, a time i na jačanje depozitne baze banaka jeste usklađivanje odnosa između odobrenih kredita stanovništvu i njihovih oročenih depozita (oročene dinarske štednje). Za početak bi taj odnos iznosio 2 prema 1, sa tendencijom da se smanjuje na 1 prema 1.\nNarodna banka Srbije je svesna restriktivnosti ovih mera, ali su one neminovne. Narodna banka će pratiti kreditnu aktivnost banaka i njihovo reagovanje na nove propise i, prema realnim kretanjima, oceniće da li je potrebno da se oni pooštre ili u dogledno vreme ublaže.


Soroš stoji iza protesta u Slovačkoj? – Gerila\nGerila > Svet > Soroš stoji iza protesta u Slovačkoj?\nSoroš stoji iza protesta u Slovačkoj?\nobjavljeno na Mar. 10, 2018 u 1:14 pm\nDesetine hiljada Slovaka u Bratislavi i još 47 gradova širom Slovačke i 17 gradova u svetu izašli su nakon nedelju dana ponovo na ulice da glasno zahtevaju da se nađu krivci za ubistvo slovačkog istraživačkog novinara Jana Kucijaka i njegove verenice, a korumpirani političari o kojima je pisao napuste funkcije.\nDok su protesti 2. marta bili organizovani kao pošta ubijenom mladom novinaru i njegovoj verenici, juče su održani pod istim nazivom “Za pristojnu Slovačku”, ali pored zahteva da se povede međunarodna istraga ubistva Kucijaka i Martine Kušnirove, organizatori su saopštili uz burno skandiranje mase “dosta je bilo Fica” i “ostavka” da takođe traže izmene u vladi ili njenu ostavku. “Zahtevamo vladu kojoj možemo da verujemo, u kojoj neće biti ljudi osumnjičeni za korupciju i povezani sa organizovanim kriminalom”, kazao je Peter Nađ, jedan od organizatora protesta. “Slovačka je poslednjih dana uzdrmana kako dugo nije bila. Želimo da ustanemo za pristojnu i demokratsku zemlju”, kazali su Karolina Farska i Juraj Šeliga, organizatori protesta na kome se, prema procenama medija, na prepunom Trgu Slovačkog narodnog ustanka u Bratislavi okupilo oko 30.000 ljudi.\nOrganizatori, prijatelji ubijenog Jana Kucijaka i srednjoškolci koji su prošle godine organizovali pohode Slovaka protiv korupcije, nisu dozvolili političarima da izađu na podijum, a mogućnost da se obrate demonstrantima dali su novinarima, učiteljima, bolničarkama i aktivistima nevladinih organizacija. Uoči demonstracija premijer Fico sazvao je državni Savet za bezbednost i upozorio da se navodno sprema zloupotreba protesta i nasilni napad na institucije države, a kao dokaz pokazao fotografije spremnih kamenica u grmlju blizu sedišta slovačke vlade.\nSlovaci su kamenice i optužbe premijera Fica da, navodno, iza protesta stoji američki biznismen Džordž Soros, koji plaća aktivistima da izvedu prevrat u Slovačkoj, protumačili kao pokušaj da ih zastraši da ne protestuju i ismejali su premijera vicevima i foto-montažama na internetu, a građani su počeli sami da se lažno prijavljuju medijima i policiji da su te kamenice i građevinski materijal u grmlju ostavili oni lično. Neko rešenje sadašnje uzavrele situacije zbog ubistva novinara, koji je pisao o prožimanju mafije i političara slovačke vladajuće stranke SMER, očekuje se u ponedeljak. Tada bi premijer Fico trebalo da odgovori na ultimatum svog koalicionog partnera, stranke slovačkih Mađara Most-Hid, da se preduzmu hitne mere i preuzme i politička odgovornost za to što su Slovaci izgubili poverenje u pravdu u državi i slobodu govora, jer se desilo da u članici EU bude brutalno ubijen novinar zbog svog rada.\nGIK: Odbačene žalbe Balše Božovića


Uspešno održano gradsko takmičenje „Šta znaš o saobraćaju“\n[sigplus] Critical error: Image gallery folder galerije/uspesno_odrzano_takmicenje is expected to be a path relative to the image base folder specified in the back-end.\nU organizaciji AMSS u Pionirskom gradu u Beogradu, i 29 okruga u Srbiji, uspešno je održano 48. po redu najstarije i najmasovnije domaće učeničko takmičenje “Šta znaš o saobraćaju”. U 09.00 počelo je takmičenje u teorijskom delu, rešavanjem saobraćajnih testova, i u 10.00 nadmetanje u vožnji bicikala na poligonu spretnosti, odnosno na poligonu praktičnog ponašanja koji simulira saobraćajne situacije sa kojima se deca sreću u svakodnevnom životu.\nGeneralni sekretar AMSS Predrag Đurđev istakao je na proglašenju pobednika, da su naša deca više puta u protekloj deceniji u evropskom takmičenju “Šta znaš o saobraćaju” bila evropski prvaci, što govori o tome, da dosadašnji predan rad nastavnika, dece i organizatora, u kontinuitetu donosi dobre plasmane na međunarodnim nastupima. On je poželeo da se ove godine dobro pripreme i pokušaju ponovo da odbrane boje Srbije i predstave našu zemlju u najboljem mogućem svetlu.\nAMSS i AMS Osiguranje godinama uspešno zajednički organizuju akciju “Šta znaš o saobraćaju” što dokazuje da kao društveno odgovorne institucije značajno doprinose razvoju svesti o saobraćajnoj kulturi kod najmlađih u našoj zemlji. Zato ćemo se i dalje, iz godine u godinu, truditi da ovo takmičenje bude još masovnije, odnosno da uključimo što više škola iz Srbije i Beograda, rekao je Dejan Jevtić, predsednik Izvršnog odbora u AMS Osiguranju, dodelivši nagrade najboljima na gradskom takmičenju.\nNajuspešniji u generalnom plasmanu u ekipnom delu gradskog takmičenja pokazali su se osnovci sa Zvezdare. Drugi po uspehu su takmičari sa Novog Beograda, a na treće mesto su se plasirala deca osnovnih škola iz Grocke.\nU pojedinačnom nadmetanju za učešće u nacionalnom finalu, koje će se u Beogradu održati 26. i 27. maja, u ekipu Beograd 1 plasirali su se učenici Anđela Prijović sa Zvezdare ( C ), Mirko Tomović iz Obrenovca ( C ), Teodora Sekešan sa Novog Beograda ( B ) i Nemanja Tomović iz Obrenovca ( B ), dok su mesto u ekipi Beograd 2 svojim rezultatom obezbedili učenici sa Zvezdare Ana Andrejević ( C ), Nemanja Mitrović ( C ), Andrija Ilić ( B ) i Vanja Nedeljkov iz Surčina ( B ).\nPosle nacionalnog finala, najbolje plasirani učenici iz grupe B (uzrast 10 - 12 godina) predstavljaće Srbiju na Evropskom FIA (Svetska automobilska federacija) prvenstvu, koje se ove godine održava početkom septembra u Albaniji.\nOvo takmičenje poznavanja saobraćaja ujedno je i zvanično takmičenje Ministarstva prosvete, nauke i tehnološkog razvoja, koje je i ove godine održano uz podršku Društva nastavnika tehničkog obrazovanja Srbije, Ministarstva unutrašnjih poslova, škola i sponzora.


Srpskim firmama i dalje zabranjen izvoz mesa u Rusiju - Užice online\nSrpskim firmama i dalje zabranjen izvoz mesa u Rusiju\nA kakvo meso mi jedemo u Srbiji?\nFotografija: Pascal Debrunner\nKompanije Matijević, Zlatiborac, Big Bul i Karneks još ne mogu da izvoze svinjsko meso u Rusiju.\nFederalna služba za veterinarski i fitosanitarni nadzor Rusije je krajem maja saopštila da je u ovim kompanijama otkrila niz nepravilnosti zbog čega je od 4. juna privremeno zabranila uvoz svinjskog mesa ovih proizvođača. Srpskim kompanijama ostavljen je tada rok od dva meseca da nepravilnosti isprave, a kako Danas saznaje od izvora bliskog Vladi Srbije one su to učinile u roku od tri sedmice.\nUprkos tome, zabrana uvoza još nije ukinuta jer procedura nalaže da ruski inspektori moraju da dođu u Srbiju i u proizvodnim pogonima ovih kompanija provere da li je sve na zadovoljavajućem nivou. Oni to ni dva i po meseca od uvođenja zabrane nisu učinili, a pojava afričke kuge svinja u Srbiji bi to, kako tvrdi naš izvor, mogla dodatno da uspori.\nU kompaniji Zlatiborac za Danas kažu da su oni Upravi za veterinu sredinom juna dostavili izveštaj o izvršenim korekcijama svih stvari koje je u njihovim proizvodnim objektima u Mačkatu Federalna služba za veterinarski i fitosanitarni nadzor Rusije naznačila kao neusaglašene s normativima Evroazijske ekonomske unije.\n“Do ovog momenta mi nemamo nikakvih informacija o eventualnom ponovnom dolasku ili preispitivanju odluke od strane Federalne službe za veterinarski i fitosanitarni nadzor, niti kada bi zabrana mogla biti ukinuta” – napominju za naš list u kompaniji Zlatiborac.\nIz preostale tri kompanije nismo juče dobili odgovor.\nPočetkom juna ruska fitosanitarna služba saopštila je odluku o zabrani, da bi se kasnije saznalo da su za jednu od ovih kompanija ruski inspektori imali 13, za drugu osam i za preostale dve još sedam primedbi. Neke od zamerki bile su sitnice, ali je bilo i ozbiljnijih primedbi – od toga da je otpala oznaka, do toga da su se na jednoj liniji pakovali i sveže meso i prerađevine.\nRusija je i ranije zabranjivala uvoz srpskih proizvoda, a razlozi su bili različiti. Proletos je ista služba u pašteti od svinjske šunke pronašla primese pilećeg mesa, a u goveđoj pašteti dodatke svinjskog mesa, zbog čega proizvođačima iz Novog Sada i Jagodine nije zabranjen izvoz u Rusiju, ali su bili pod “pojačanom kontrolom”. Ranijih godina Rusi su privremeno zabranjivali i uvoz kajsija, breskvi, nektarina zbog gljivica u njima, ali i privremeno ograničavali uvoz proizvoda kompanije Đurđević zbog prisustva bakterije listerioze. Pre četiri godine i srpske jabuke su bile na meti ruskih inspektora, ali tada je problem bio ne u kvalitetu ovog proizvoda već u reeksportu koji je zbog zabrane uvoza EU proizvoda u Rusiju uzeo maha.\nVoda sa ovih javnih česmi nije za piće\nTunel fest počinje u petak\nCena maline kroz istoriju\nKoliko dugo meso zapravo sme da stoji u zamrzivaču\nDomaće meso od 1. aprila imaće posebne oznake\nKolumne8 hours ago


Koliku inflaciju očekuje finansijski sektor i privreda Srbije?\nKratkoročna i srednjoročna inflaciona očekivanja finansijskog sektora i privrede, prema rezultatima aprilske ankete Narodne banke Srbije, nastavila su da se kreću u granicama cilja 3ą1,5 odsto.\nInflaciona očekivanja finansijskog sektora za godinu dana unapred ostala su na nivou iz marta od dva procenta, dok su očekivanja privrednika snižena u odnosu na mart i iznose 1,8 odsto.\nKada je reč o inflacionim očekivanjima za dve godine unapred, ona su ostala nepromenjena u odnosu na mart, i kod finansijskog sektora iznose 2,5 procenata, a kod privrede dva odsto.\n"Postignuta usidrenost inflacionih očekivanja doprinosi povećanju efikasnosti monetarne politike u održavanju niske, stabilne i predvidive inflacije u srednjem roku, što je jedan od neophodnih preduslova održivog ekonomskog rasta", kažu u Narodnoj banci.\nKoliku inflaciju očekuje privreda?\nSNIŽENA INFLACIONA OČEKIVANJA Evo koliku inflaciju u maju 2021. očekuje finansijski sektor, a koliku privrednici\nInflaciona očekivanja bankara PORASLA, kod privrednika PALA\nDanas su 70-godišnjaci zdraviji i aktivniji nego ikada do sada, barem prema poređenju rezultata skorašnje i studije sprovedene pre pola veka. Rezultate nove studije je objavila Švedska delegacija za rad seniora.


Zašto spomenik Stefanu Nemanji ima mač umesto krsta? - Naša Borba\nSpomenik Stefanu Nemanji, koji je svečano otkriven na Savskom trgu u Beogradu, još uvek prate brojna pitanja – o ceni, veličini spomenika, o simbolici, izgledu postamenta, umetničkim i neumetničkim uticajima…\nFoto: Youtube screenshot (Beogradske fasade) Akademik i istoričar Ljubomir Maksimović kaže za RTS da se Stefan Nemanja vraća na mesto koje zaslužuje. „Usudiću se da kažem da je Stefan Nemanja bio najznačajniji vladar u srpskoj srednjovekovnoj istoriji, ali da u potonjim vekovima njegova slika kao da malo bledi u svesti naroda„, smatra Maksimović. Navodi da Nemanja jeste tretiran kao neka vrsta oca nacije, ali da slika bledi u poređenju sa njegovim velikim potomcima Svetim Savom i Stefanom Dušanom.\nProfesor Pravnog fakulteta Sima Avramović kaže da je nesporno kakva je figura Stefana Nemanje u istoriji i da je zato začuđujuće da je bilo komentara i pitanja da li je je bista uopšte potrebna.\n„Čitali smo po novinama razne kvalifikacije Nemanje kao zlikovca, zločinca i ne znam šta sve. To je čak i normalno, razumem potpuno različita mišljenja, ali za mene je najvažnije da počinjemo da gradimo jednu kulturu kontinuiteta o kojoj nismo mnogo vodili računa.\nTo je novina koju će Srbija dobiti sa spomenikom„, naglašava Avramović. Ističe da Beograd sa spomenikom dobija i novo mesto za okupljanje naroda, novi trg. Spomenik koji je postavljen razlikuje se od onog koji je pobedio na konkursu – Stefan Nemanja sada umesto krsta u jednoj ruci drži mač. Profesor Avramović objašnjava da je Stefan Nemanja bio osnivač srpske i državnosti i duhovnosti, ali da je ipak prevagnula ideja državnosti koja se nije postizala ruskim krstom već mačem. Ističe da su u žiriju vodili računa i o jednom detalju koji nije poznat u javnosti.\n„Pored Rukavišnjikova, nosilac projekta i koautor spomenika je naš profesor Petar Arsić sa Arhitektonskog fakulteta u Beogradu – profesor urbanizma, arhitekture i učitelj svim našim urbanistima. On je vodio računa o uklapanju spomenika u ambijent„, naglašava Avramović. Kaže da visina možda jeste imperijalno ruska – velika, ali da je postament mnogo veći od biste. „Postament je priča za sebe, to je jedna istorijska učionica. Mnogo toga ćemo saznati i oni koji ne znaju istoriju naučiće nešto. Ta dimenzija od 23 metra uopšte nije tako strašna. Oni koji su stručni, procenili su da se uklapa„, kaže Avramović.\nVajar, akademik i član žirija Svetomir Arsić Basara kaže da nije reč o običnoj bisti i da izvesna zabuna postoji jer ljudi ne mogu da shvate da je spomenik Stefanu Nemanji spomenik državi Srbiji – spomenik sa širim značenjem od običnog. „To je naša kultura i istorija.\nKada je o dimenziji reč, on nikada ne može da bude toliko veliki koliko bi trebalo. Kada bi bio velik do neba, ne bi bio ono što treba da predstavlja„, naglašava Basara. Kaže da je srazmera u prostoru apsolutno u skladu i da javni prostor dozvoljava da skulptura bude velikih dimenzija. „Ona uopšte ne konkuriše zgradi stare Železničke stanice, a ni stara stanica ne konkuriše spomeniku. I jedan i drugi element imaju svoj prostor, zajednički čine jednu celinu i dopunjuju se. Svaka zamerka da je spomenik prevelik ne bi mogla da dođe u obzir„, smatra Basara.\nNavodi da je spomenik Beogradu približio srpsku istoriju i doneo u glavni grad Srbije Studenicu i Hilandar. Nakon otkrivanja spomenika sledi izložba Direktorka Istorijskog muzeja Srbije Dušica Bojić kaže da će 28. januara, nakon otkrivanja spomenika, napraviti malu izložbu na otvorenom koja će govoriti o Istorijskom muzeju Srbije i njegovom značaju. „Prikazaćemo pored toga i celu dinastiju Nemanjića. U narednih mesec do mesec i po dana svi će moći da sagledaju pored samog spomenika i sve što je Istorijski muzej pripremio kao uvodnu reč za ulazak u budući prostor„, objašnjava Bojićeva. Ističe da sledi ogroman posao na renoviranju i prilagođavanju unutrašnjosti stare Železničke stanice.\n„U zavisnosti od toga kojom brzinom budemo dobijali novac, nadam se da centralni hol i personal muzeja možemo da uselimo krajem marta 2022. godine. Centralni hol će naravno biti posvećen srpskom srednjem veku„, ističe Bojićeva. Objašnjava da će leva sala biti posvećena Donjem Milanovcu, Starčevu, Vinči – rimskom periodu, a desna modernom dobu. Autor biste Stefanu Nemanji Aleksandar Rukavišnjikov rekao je za RTS da je želeo da se spomenik zasniva na lepoti fresaka iz srpskih manastira, a da su dimenzije izračunate uzimajući u obzir zgradu nekadašnje železničke stanice i zgrada koje se nalaze bočno.\nPrethodni tekst„TOMINA RAFINERIJA“: Ne zna ni Ministarstvo energetike, početak realizacije u aprilu\nSledeći tekstSVETSKI RAT ZA VAKCINE: Kako se vodi i ko najviše strada


Danas se u Mužlji održava deveti po redu "Čvarak fest" (Foto)\nU Mužlji, na terenima Sportskog centra Lehel, danas se održava tradicionalni, 9. po redu „Čvarak fest“.\nTakmičenje u spravljanju pravih banatskih čvaraka ove godine privuklo je rekordan broj učesnika, jer su se za učešće prijavile čak 53 ekipe.\n„Čvarak fest“ već godinama je prilika da svi mali proizvođači iznesu na tezge i prodaju svoje proizvode. Tako je i ove godine. Ima tu slanine od običnih svinja i od mangulica, dimljenih i svežih kobasica, švargle, krvavice, bele kobasice, čvaraka… Naravno, i pečene slanine od gronika. Proizvođači vina i rakije izneli su ovogodišnju proizvodnju.\nSve je popularniji domaći hleb, umešen i pečen na starinski način, pa posetioci mogu da kupe vekne i cipovke, manje i veće, po ceni od 100 dinara. U flašama se crveni kuvani paradajz, u teglama paprike, ajvar…\nNije da nije važna pobeda, ali majstori u topljenju čvaraka današnju manifestaciju shvataju pre svega kao priliku da se vide, druže i dobro provedu, pa nije ni čudo što se muzika orila od ranog jutra.\nI ove, baš kao i svake godine, iz centra Mužlje krenula je povorka maškara. Njihov je zadatak da muzikom, maskama i klepetalima oteraju zimu.\nŽiri neće imati lak zadatak da od dobrih čvaraka izabere najbolje, ali posetioci nemaju taj problem. Toliko je đakonija ponuđeno ove godine da svako može da nađe za sebe ono što najviše voli.\nTagovi"Čvarak fest" Mužlja slobodno vreme\nZrenjaninci organizovali novi skup podrške Srbima u Crnoj Gori (Foto)


Pravne prevodilačke usluge - Global Translation Services EuroComIT3 Global Translation Services EuroComIT3\nPravne prevodilačke usluge\nHome → Pravne prevodilačke usluge\nPrevođenje pravnih dokumenata može biti komplikovano, jer zakoni mogu da se razlikuju ne samo od države do države, već i između različitih pokrajina i regiona u istoj državi. Vrlo je bitno da je celokupna dokumentacija jezgrovita i precizna, jer mora precizno da prenese informacije iz izvornog dokumenta. Prilikom prevođenja pravnih dokumenata nema prostora za greške. Pravne dokumente mora da prevodi prevodilac koji nema samo jezičko iskustvo, već i dobro poznaje terminologiju i pojmove. Strogo treba poštovati sve važeće standarde kako bi se sprečili nesporazumi i pravni problemi.\nPravne prevodilačke usluge za preduzeća\nU poslovnom svetu postoji mnogo primera, kad je korišćenje pravnih prevodilačkih usluga od suštinskog značaja. Svi ugovori, zaključeni između stranih preduzeća, kao što su na primer trgovinski sporazumi, prevedeni na zahtevane jezike, mogu da spreče eventualne veće komplikacije i da obezbede jasnu i razumljivu komunikaciju između strana. Sve patente, licence i poreske izveštaje treba prevesti na zahtevani jezik. Prilikom zapošljavanja stranih radnika pravne prevodilačke usluge mogu da se koriste za ugovore, dokumente radnog prava i proveru prošlosti budućeg zaposlenog.\nPravne prevodilačke usluge za sudove\nKorišćenje pravnih prevodilačkih usluga je najvažnije prilikom prevođenja svih dokumenata koji se dostavljaju sudu. U pravnim predmetima rizici su veliki, zato je od suštinskog značaja sprečavanje eventualnih nesporazuma koji bi mogli proizići iz jezičkih prepreka. Treba prevesti sve parnične dokumente, dokaznu dokumentaciju, svedočenja i izjave, date pod zakletvom, tako da svi uključeni jasno razumeju što je rečeno ili navedeno.\nPravne prevodilačke usluge za ličnu primenu\nPravne prevodilačke usluge mogu da se koriste u brojnim oblastima lične pravne dokumentacije. Testamenti, predbračni ugovori, dokumentacija u vezi sa doseljavanjem i zdravstvena dokumentacija su samo neki primeri ličnih potreba za pravnim prevodilačkim uslugama. Naravno, treba da se obezbedi i poverljivost.


Novu godinu će na Zlatiboru dočekati 50.000 ljudi, evo koliko košta smeštaj - Naši u svetu\nObjavljeno 17/12/19 u 10:30\nTuristička privreda Zlatibora od naredne godine očekuje da bude još berićetnija od ove na izmaku, koja je po svim parametrima rekordna, a odličan start 2020. najavljuju novogodišnji praznici.\nPrema očekivanjima Turističke organizacije „Zlatibor“ Novu godinu će na ovoj planini dočekati oko 50.000 gostiju, na šta upućuju podaci o do sada rezervisanom smeštaju i tradicija da najluđu noć na Kraljevom trgu i po ovdašnjim kafanama provede veliki broj ljudi iz regiona.\n“Do sada je rezervisano oko 95 odsto hotelskih kapaciteta i nema sumnje da će svih 30.000 kreveta u hotelima i privatnom smeštaju biti rasprodato. U periodu od 25. decembra do kraja zimske sezone očekujemo svakodnevno između 25.000 i 30.000 turista”, kaže za “Blic” Vladimir Živanović, direktor Turističke organizacije Zlatibor.\nOno malo još uvek nebukiranog smeštaja po zlatiborskim hotelima, koji se nude kao višednevni praznični aranžmani i u koje je uključen doček Nove godine sa svečanom večerom, nude se od najjeftinijih 28.000 dinara, koji podrazumevaju petodnevnu pansionsku uslugu po jednoj osobi, do 1.150 evra koliko u jednom hotelu koštaju četiri dana za dve osobe. Trodnevni paketi na bazi polupansiona se kreću od 240 do 300 evra po jednom gostu.\nZavisno od komfora i udaljenosti od turističkog centra planine, apartmani u privatnom smeštaju se izdaju po ceni od 40 do 100 evra. Većina zlatiborskih restoratera još uvek nije izašla sa novogodišnjim cenovnika, ali se očekuju da oni budu na nivou prošlogodišnjih. Tako će samo rezervacija mesta u noćnim klubovima koštati 20-50 evra, a večera u nekom od resorana do 80 evra.\nZlatibor svojim gostima, počev od 29. decembra, nudi četiri koncerta na Kraljevom trgu. Seriju će otvoriti Dejan Petrović sa svojim „Big bendom“, pretposlednjeg dana 2019. nastupiti Maja Berović, u novogodišnjoj noći pevaće Miroslav Ilić, a u reprizi dočeka grupa Van Gog.\n“U odnosu na 2018. koja je sa 300.000 turista i 1,2 miliona ostvarenih noćenja bila rekordna u istoriji zlatiborskog turizma, 2019. je bolja za šest odsto, s tim što je broj stranih gostiju veći za 35 odsto. Od ukupnog broja noćenja oni ostvare nešto manje od trećine”, napominje Vladimir Živanović.\nNajveći adut Zlatibora za još veći rast je panoramska gondola. Gradnja najduže žičare ovog tipa na svetu, koja će trasom dugom devet kilometara povezati centar turističkog naselja sa kompleksom Tornik, privodi se kraju, ali ona neće biti u službi turista predstojeće zimske sezone. Do kraja decembra, kaže Živanović, gondola će biti montirana posle čega sledi njeno testiranje do marta kada bi trebalo da počne sa radom.\nPored svih već raspoloživih sadržaja Zlatibor će od ove zime ponuditi još jednu, plavu skijašku stazu na Torniku dugu 2,5 kilometara.\nTornado izazvao haos, ima poginulih: Kidao krovove, lomio drveće, hiljade domova bez struje (FOTO)\nRezultati testiranja 100 zemalja kojima je engleski strani jezik: Evo koje visoko mesto zauzima Srbija


Kao najstarija organizacija za zaštitu autorskih muzičkih prava u regionu, Sokoj poseduje dve glavne, funkcionalno povezane baze podataka: bazu autora i bazu muzičkih dela. Bogata baza, blizu pola miliona muzičkih dela, sadrži podatke o svim delima, domaćim i stranim, koja su izvedena na našoj teritoriji, kao i arhiv sa 350.000 dela, koja se nisu, kod nas, izvodila od 1992. godine.\nSokojeva baza dela sadrži sve neophodne detaljne podatke: naslov dela, imena autora (kompozitora, autora teksta i aranžera), kao i njihov udeo u muzičkom delu, izdavački ugovori, vrsta muzike...\nOvih dana Elektronski centar Sokoja uspešno je završio polugodišnje sprovođenje novina, u skladu sa promenama u Planu raspodele, iz jula 2006.godine, na Sokojevu bazu dela. Sprovedene novine se odnose na šifru izvođačkog sastava, nove koeficijente i poentiranje, koji su zamenili stare kategorije i poene, kao i na raspodelu udela između kompozitora, autora teksta i aranžera.\nPromene su napravljene i u aplikacijama za distribuciju autorske naknade: za radnu kartu, par program i mobilnu telefoniju.\nZnačajno je i da Sokoj ima pristup svetskim bazama dela, koje su priključene na CISAC-ov sistem CISNET. U svakodnevnom radu, stručna služba Sokoja, ipak, najčešće konsultuje svetsku bazu dela WID, jer se u njoj nalaze podaci mnogih autorskih društava iz sveta.


oktobar 2017. – Grad Niš\nArhiva za mesec: oktobar 2017\nGradonačelnik Niša Darko Bulatović obišao je sa saradnicima sportske terene u rovovima niške tvrđave koji su u fazi rekonstrukcije. Cilj Grada Niša je da oživi napuštene i oronule terene u...\nVesti / Grad Niš / Deca / Saobraćaj\nAgencija za bezbednost saobraćaja već šestu godinu sprovodi kampanju namenjenu većoj bezbednosti dece u saobraćaju. Cilj kampanje koju sprovodi Agencija za bezbednost saobraćaja jeste povećanje bezbednosti dece u saobraćaju. Predstavnici...\nBugarska delegacija predvođena Dimitpom Glavčevim, predsednikom Narodne skupštine Bugarske boravila je danas u Gradskoj kući u Nišu gde je održan sastanak sa gradonačelnikom Niša Darkom Bulatovićem. Tokom sastanka bilo je...\nVesti / Grad Niš / Gradonačelnik / Saobraćaj / Turizam\nGpadonačelnik Niša Darko Bulatović i rukovodstvo niškog aerodroma Konstantin veliki, najavili su danas na konferenciji za novinare u Gradskoj kući letove ka novoj destinaciji. Najveći niskotarifni avio-prevoznik Rajanaer će od...\nVesti / Grad Niš / Deca / Omladina\n„Ja kažem-ostajem u Srbiji!“, poruka je mladih iz Niša koji su učestvovali na današnjoj konferenciji, održanoj u Oficirskom domu. Konferenciju je organizovao Grad Niš, posredstvom Kancelarije za mlade koja je...\nGradonačelnik Niša Darko Bulatović i član Gradskog veća Branislav Kačar priredili su večeras u Gradskoj kući prijem za delegaciju Odbojkaškog saveza Srbije u kojoj su bili predsednik OSS Zoran Gajić,...\n70 godina rada UNICEF u bivšoj Jugoslaviji i Republici Srbiji\nPovodom vrednog jubileja izložba fotografija „UNICEF: 70 godina u Srbiji” otvorena je danas u Nišu na Trgu kralja Milana. Izložbu su otvorili Mišel Sen Lo, direktor UNICEF-a u Srbiji i Darko...\nGradonačelnik Niša Darko Bulatović sa saradnicima sastao se sa ministrom zaštite životne sredine Goranom Trivanom i privredno-političkom delegacijom države Merilend iz SAD-a kojima je prezentovano nekoliko projekata iz oblasti zaštite...\nVesti / Grad Niš / Gradonačelnik / Manifestacije / Međunarodna saradnja / Obrazovanje\nPRIJEM ZA UČESNIKE TELSIKSA U GRADSKOJ KUĆI\nGradonačelnik Niša Darko Bulatović primio je u Gradskoj kući učesnike 13.Međunarodne naučne konferencije TELSIKS. Prema njegovim rečima TELSIKS predstavlja vodeći naučni skup u jugoistočnoj i srednjoj Evropi u oblasti telekomunikacija....


EULEKS raspoređuje dodatne snage na Kosovu\nRezervna policijska jedinica sastavljena od 92 pripadnika Evropskih žandarmerijskih snaga (EUROGENDFOR) iz Portugalije, Francuske i Italije privremeno će biti raspoređena na Kosovu u narednim nedeljama, kako bi se ojačali kapaciteti postojeće Specijalizovane policijske jedinice EULEX-a (SPJ), saopšteno je iz ove misije.\nEULEKS i KFOR sprovode zajedniÄku veÅ¾bu kontrole masa i nereda (Foto eulex-kosovo.eu)\nKako je navedeno, "rezervna Specijalizovana policijska jedinica (SPJ) će podržati EULEKS u ispunjavanju njegovih zadataka kao druge instance za reagovanje na bezbednosne situacije na Kosovu, po potrebi i imajući u vidu bezbednosno okruženje".\nEULEKS-ova SPJ na Kosovu ima 105 poljskih policajaca stacioniranih u Mitrovici.\nRezervna SPJ sastoji se još od 92 žandarma: 42 iz Portugalije, 28 iz Francuske i 22 iz Italije. Oni će biti smešteni u bazi za podršku EULEKS-a u Kosovu Polju.\nIz ove misije su poručili da raspoređivanjem rezervne SPJ pokazuju odlučnost EULEKS-a da nastavi sa "podržavanjem stabilnosti Kosova" i "doprinosi bezbednosti žena, muškaraca, devojčica i dečaka iz svih zajednica na Kosovu".\nPodsećaju da su Evropske žandarmerijske snage operativne, unapred organizovane, robusne i brzo rasporedive interventne policijske snage. Cilj je deeskalacija tenzija i uspostavljanje javnog reda, kao i zaštita života, integriteta i imovine pogođenog stanovništva.\n"EULEKS-ova SPJ je druga instanca za reagovanje na bezbednosne situacije na Kosovu i pruža stalnu podršku kapacitetima Policije Kosova za kontrolu masa i nemira kroz savetovanje i zajedničku obuku. Troslojni mehanizam za reagovanje na bezbednosne situacije na Kosovu čine Policija Kosova kao prva, EULEKS kao druga, te KFOR kao treća instanca", zaključuje se u saopštenju dostavljenom medijima.\n01.07.2022 Trajković zadržana i na Merdaru (493)


Novi pretraživač slika\nPosle vesti o izlasku Google-a na berzu pretraživača, iz ove kompanije stiže još jedna novost – pored pretraživanja stranica, pokrenut je i servis za pretraživanje slika. Probna verzija (još uvek nije zvanično promovisana) nalazi se na stranici http://images.google.com i potvrđuje izjave čelnika kompanije o veoma kvalitetnim i relevantnim rezultatima.\nPretraživanje slika je veliki izazov za svaki pretraživač, s obzirom na to da je njihov softver prilagođen prepoznavanju teksta. Zbog ove činjenice, rezultati vrlo često nemaju veze sa onim što korisnika zanima. Čini se da je Google, u velikoj meri, uspeo da otkloni ovakve probleme i ponudi zaista kvalitetno pretraživanje. Prema rečima portparola kompanije, baza sadrži preko 150 miliona slika u .jpg i .gif formatu, a iz rezultata se filtriraju baneri, dugmad i ikone, koji često opterećuju rezultate kod ovakvih pretraživanja.\nKada je reč o stranici sa rezultatima, primenjen je zanimljiv i koristan princip: kada kliknete na umanjenu verziju slike, dobijate stranicu podeljenu na dva dela (frame-a), pri čemu se u gornjem delu nalazi nešto veća verzija slike (ili čitava, ako nije prevelika), a u donjem stranica na kojoj se slika nalazi. Dalje možete da izaberete prikaz slike u originalnoj veličini, ili da zatvorite gornji prozor i pregledate normalno prikazanu stranicu.\nKod izgleda matične stranice pretraživača slika, Google je ostao veran svom konceptu jednostavnosti: tu se nalaze samo logo kompanije i polje za pretraživanje.


Općina Novo Sarajevo izdvojila 20.000 KM za sanaciju vrtića Kekec - Klix.ba\n60.000 KM se očekuje od Vlade KS\nOpćina Novo Sarajevo izdvojila 20.000 KM za sanaciju vrtića Kekec\n30.5.2012. u 20:00\nVoda se slijeva niz zidove (Foto: Čitateljka/Klix.ba)\nNakon pisanja portala Klix.ba o zastrašujućim uslovima u kojima boravi 130 mališana u vrtiću Kekec u Sarajevu, danas je održan sastanak na kojem je Općina Novo Sarajevo obećala 20.000 KM za sanaciju objekta, dok bi dodatnih 60.000 KM trebala izdvojiti Vlada Kantona Sarajevo u narednim danima.\nPodsjetimo, portal Klix.ba je prošle sedmice ukazao na problem u vezi s neuslovnim prostorijama vrtića Kekec, u kojem se, usljed obilnih padavina, voda počela slijevati niz zidove i počeli su otpadati dijelovi plafona.\nJU Djeca Sarajeva, u čijoj nadležnosti je pomenuti vrtić, se obraćala Općini Novo Sarajevu i Ministarstvu obrazovanja KS za sanaciju štete, međutim novca nije bilo.\nZbog alaramantnog stanja u kojem je vrtić Kekec u ulici Ferde Hauptmana, danas je u prostorijama Općine Novo Sarajevo održan sastanak na kojem su pomoćnik ministra za predškolsko i osnovno obrazovanje KS Abid Fejzić, načelnik Općine Nedžad Koldžo i direktorica JU Djeca Sarajeva Mirjana Jovanović-Halilović razgovarali o mogućnostima saniranja prostorija vrtića i omogućavanja normalnog i sigurnog boravka za djecu.\nFejzić je kazao kako su finansijska sredstva u Budžetu KS za ovu oblast obrazovanja dosta manja u odnosu na prethodnu godinu, ali da je razgovarao sa premijerom KS Fikretom Musićem o eventualnoj mogućnosti da se preraspodjelom sredstava osiguraju potrebna sredstva barem za sanaciju oštećenih dijelova objekta vrtića Kekec.\nKoldžo je predložio da u roku od dva dana na narednoj sjednici Vlade KS resorni ministar izađe sa prijedlogom da Vlada KS izdvoji potrebna sredstva iz budžetskih rezervi u iznosu od 60.000 KM za sanaciju objekta obdaništa, a Općina Novo Sarajevo je spremna učestvovati sufinansiranjem u iznosu od 20. 000 KM.\nPravo za svu djecu: Jasmin Hodžić inicirao subvenciju boravka djece u zeničkim vrtićima\n17.11.2018. u 13:44\nPetnaest dana zatvora aktivisti zbog pljuvanja putinovog portreta\n30.05.2012. u 20:06\nNekoliko hiljada Banjalučana poručuje da želi "Picin park“\n30.05.2012. u 19:49


Komesar za proširenje EU ponovio da Srbija mora da ispuni obaveze\nARHIVA - Evropski komesar za proširenje i susedsku politiku Johanes Han\nDrugog dana boravka u Beogradu, evropski komesar za proširenje i susedsku politiku Johanes Han sastao se sa predstavnicima civilnog sektora, kao i sa liderima opzicionih stranaka. Poruke koje je danas uputio Han ne razlikuju se od onih koje je izneo juče, prilikom susreta sa najvišim srpskim državnim zvaničnicima.\nDa bi se ostvario ambiciozan plan o priključenju Srbije EU 2025. godine, Beograd mora da udvostruči napore na reformi vladavine prava, osnovnih prava i normalizaciji odnosa sa Kosovom, izjavio je danas u Beogradu evropski komesar za susedske odnose i proširenje Johanes Han.\nNa konferenciji o pristupanju zemalja Zapadnog Balkana Evropskoj uniji, Han je rekao da je 2025. godina indikativan datum, a ne uklesan u kamenu i da će zemlja, ako ispuni uslove, potencijalno biti spremna za članstvo do tog datuma. Pre toga, uslov je da Srbija i druge države regiona reše bilateralne probleme.\n"Mi ćemo jednostavno odbiti da uvezemo nerešena statusna pitanja. Ako Srbija želi da se priključi Uniji, mora da reši bilateralna i granična pitanja. Svi znate šta to znači, i u Strategija se to jasno ističe, Srbija mora da zaključi i nepovratno da primeni pravno obavezujući sporazum sa Prištinom pre nego što stupi u EU", poručio je Han.\nNa pitanje o slobodi medija u Srbiji, Han je rekao Evropska unija radi na tome i da veruje u vladavinu prava koja uključuje slobodu izražavanja i medija. Po njegovim rečima u Srbiji ima određenih manjkavosti ili propusta, kao i u drugim državama, koje treba rešavati. Ali nije sve povezano s političkom situacijom, nego i sa ekonomskom, dodao je Han.\n"Ono što nam treba je povoljna ekonomska situacija potrebna za postojanje konkurencije i za omogućavanje novinarima da rade za nezavisne medije. Ali, takođe i kako da se na zakonit način organizuju javni emiteri, kako da se uredi javno vlasništvo u medijima, ili kako finansirati medije javnim novcem", istakao je Han.\nA posle sastanaka sa predstavnicima sedam opozicionih stranaka, Johanes Han je na svom Tviter nalogu napisao da je imao dobar sastanak sa opozicionim liderima u Beogradu i da oni igraju presudnu ulogu u donošenju političkih odluka i u reformskom procesu. Kako su izjavili predstavnici opozicije, sa Hanom se razgovaralo o novousvojenoj Strategiji proširenja EU, vladavini prava, slobodi medija i političkim slobodama u Srbiji.


Neobična verovanja kod Srba - Top Media\nHome Top Preporuka\tNeobična verovanja kod Srba\nIma mnogo “pravila” kojima su nas učile mame i bake, šta smemo, a šta ne smemo da radimo, a da pritom nikakva objašnjenja nismo dobijali zašto je to baš tako. Neobična verovanja vezana su za skoro svaki segment života, od jela i kupanja, pa do raznih svetkovina i slavlja.\nJedno od takvih neobičnih verovanja je da ćete biti bogati ako pojedete sve mrvice sa stola. Takođe, svim devojkama se daje da jedu okrajak hleba, jer se veruje da će to dobrineti da ih svekrva voli.\nMnoga verovanja su vezana i za crveno slovo u crkvenom kalendaru. Naime, tada se ne sme ništa raditi, jer će vas zadesiti kazna sveca čije je ime zabeleženo crvenim slovom.\nNeobična verovanja kod Srba was last modified: 10 јула, 2020 by Top Media\nI oni kijaju…zar ne !?/VIDEO/\nREELZ-Život Robina Villiamsa u „Autopsiji“: Poslednji sati …’\nMuškarci otkrivaju: Ovo je savršena žena


Dos en Uno: žvakaći balon odvlači dečaka u vis\nFirma Dos en Uno je Čileanska prehrambena kompanija specijalizovana u proizvodnji žvakaćih guma, pripada kompaniji Arcor, sedište je u Santiago-u, Čile, web sajt je www.arcor.cl/dos-en-uno.\nArcor je Argentinska prehrambena kompanija specijalizovana u proizvodnji slatkiša, konditorskih proizvoda, kolača i sladoleda, vlasnik je Dos en Uno firme, sedište je u Buenos Aires-u, Argentina, web sajt je www.arcor.com.\nReklamiranje firme Dos en Uno je usmereno ka ogromnom vazdušnom balonu koji je leteo iznad kuća i zgrada Santiago-a u Čileu.\nKao što vidimo u ovom reklamiranju proizvoda žvakaće gume, vazdušni baloni kojima se može leteti u vazduhu se naduvavaju u samom podnožju balona i upravo veoma slično izgleda i naduvavanje balona žvakaće gume što je i nazanimljivija aktivnost dece.\nCiljna grupa reklamiranja dodataka hrani firme Dos en Uno su bila deca zbog čega je i zakačena ogromna figura lutke dečaka za podnožje vazdušnog balona.\nVazdušni balon je bio veličine 15 metara dok je dečak bio veličine oko 10 metara, u ovom reklamiranju proizvoda žvakaće gume ovakve veličine su bile potrebne da bi se mogao spaziti balon sa zemlje, zatim naziv firme Dos en Uno veoma dobro poznat Čileanskoj deci kao i zakačeni dečak.\nOd 1959 god. Dos en Uno proizvod je najpopularnija žvakaća guma u Chile-u, povod reklamiranja firme Dos en Uno je bila 50-to godišnjica firme ali i događaj da je firma počela da proizvodi i veće žvakaće gume nego do tada.\nKada se gleda sa zemlje ovo reklamiranje proizvoda žvakaće gume usled optičke iluzije izgleda kao da se dečak malkice zaneo naduvavajući balon žvakaće gume pa ga je prenaduvani balon povukao u vis u vazduh i sada ne može da se odlepi od njega pa tako zajedno lete u vazduhu.\nPoruka reklamiranja firme Dos en Uno je bila da deca sada mogu da naduvaju ogromne balone iz jedne male kockice žvakaće gume i da u svome svetu ispunjenom maštom sada mogu da lete sa svojim balonima od žvakaće gume baš kao i odrasli u svojim platnenim balonima.\nTo balonasto reklamiranje firme Dos en Uno i proizvoda žvaka je video veliki broj prolaznika ali je još veći broj posetilaca sajtova video ovo reklamiranje na internetu gde je bilo postavljeno na društvene mreže i komentarisano.\nBroj pregleda stranice: 798 puta